Ράϊνερ Βέρνερ Φασμπίντερ, Λόλα, του Μόσχου Εμμ. Λαγκουβάρδου, - Ζωηφόρος\nΡάϊνερ Βέρνερ Φασμπίντερ, Λόλα, του Μόσχου Εμμ. Λαγκουβάρδου,\nΔευτέρα, 24 Οκτωβρίου 2011 08:12\nΡάϊνερ Βέρνερ Φασμπίντερ, Λόλα\nΗ «Λόλα» είναι μια απ΄ τις κινηματογραφικές ταινίες που μ' άρεσαν και που μου κέντρισαν το ενδιαφέρον να γράψω γι΄ αυτήν. Γράφεις όχι επάνω σε μια ιδέα αλλά επάνω στην ίδια τη ζωή. Ο Ράινερ Βέρνερ Φασμπίντερ, ο σκηνοθέτης της ταινίας πετυχαίνει να δώσει μια πειστική όσο και πολυσήμαντη εικόνα της ζωής της μεταπολεμικής Γερμανίας ώστε να προκαλέσει τον ανάλογο προβληματισμό στη σκέψη του θεατή.\nΗ κεντρική ιδέα της ταινίας είναι η αγνότητα και η αθωότητα μέσα σ΄ ένα διεφθαρμένο κόσμο. Μπορεί η αγάπη να επιβιώσει σ΄ αυτόν τον κόσμο;. Ο Φασμπίντερ πιστεύει ότι χωρίς αγάπη δεν επιβιώνει κανείς με την έννοια της πληρότητας της ζωής. Ο ανέραστος άνθρωπος δε ζει. Απλά φυτοζωεί.\nΗ έλλειψη της αγάπης δεν διαφθείρει μόνο αυτόν που δεν αγαπάει, αλλά διαφθείρει και τους άλλους. Μη φοβάσαι το θηρίο, αλλά τον ανέραστο. Σαν τους Φαρισαίους του Ευαγγελίου, που όχι μόνον οι ίδιοι εξαιτίας της υποκρισίας τους δεν έχουν τη βασιλεία του Θεού μέσα τους ( δηλαδή την ανιδιοτελή αγάπη), αλλά δεν αφήνουν και τους άλλους να την αποκτήσουν. Αυτό πιστεύει ο ιδιοφυής σκηνοθέτης της αξιόλογης αυτής ταινίας και αυτή την κατάσταση περιγράφει μέσα απ΄ την ύπαρξη και τη δράση των προσώπων της ιστορίας του. Δεν επιβιώνει κανείς χωρίς αγάπη. «Ο θόρυβος που προκαλεί με τη δραστηριότητά του δεν είναι παρά ο πάταγος από την πτώση του στην ανυπαρξία».(1)\nΌλα τα πρόσωπα του έργου, εκτός από τον Επιθεωρητή είναι ανέραστοι άνθρωποι κι όλη η ιστορία εκτυλίσσεται σ' ένα πορνείο, σ΄ ένα χώρο εξαγορασμένου έρωτα. Η ιστορία αρχίζει με τον ερχομό ενός Επιθεωρητή Πολεοδομίας σε μια πόλη της μεταπολεμικής Γερμανίας. Θα μπορούσε να αρχίσει από οπουδήποτε υπάρχει εξαγορά συνείδησης , δηλαδή από παντού. Καθένα από τα κύρια και τα δευτερεύοντα πρόσωπα έχουν πουλήσει, με το δικό του τρόπο το καθένα, την ψυχή του στο διάβολο, η Λόλα, ο εργολάβος, ο δήμαρχος, ο διοικητής της Αστυνομίας. ΌΑλοι τους πελάτες του πορνείου της Λόλας και αντιπροσωπευτικοί τύποι ανέραστων ανθρώπων.\nΟ πλούσιος εργολάβος είναι ο κλασικός τύπος του ανέραστου. Με τα χρήματα που απέκτησε με τις απάτες του ,διαφθείρει όλο τον κόσμο γύρω του. Μετατρέπει τους πάντες σε όργανά του, τον δήμαρχο, τον διοικητή της αστυνομίας, τα μέλη της επιτροπής της πολεοδομίας, τον επιθεωρητή πολεοδομίας. Τραγικό θύμα του είναι μια νέα και απροστάτευτη κοπέλα: Η Λόλα. Ο πατέρας της σκοτώθηκε στη μάχη του Στάλιγκραντ. Η μητέρα της εργάζεται σαν οικιακή βοηθός για να μπορέσει να τη σπουδάσει. Η Λόλα είναι το τραγικό θύμα του εργολάβου. Με το δέλεαρ της εύκολης ζωής εγκαταλείπει το όνειρό της να γίνει τραγουδίστρια όπερας και καταλήγει να γίνει τραγουδίστρια σε οίκο ανοχής!\nΟ επιθεωρητής, ο μόνος αγνός ακόμα, μέσα στον κύκλο των ανθρώπων που σχετίζονται με τις δραστηριότητες του εργολάβου Σούχτερ βρίσκεται μπροστά στο οδυνηρό δίλημμα να συγκρουστεί με τον εργολάβο και με τη Λόλα που αγαπάει ή να συμβιβαστεί μαζί τους. Με τους όρους της κοινωνιολογίας θα λέγαμε ότι στην προκειμένη περίπτωση ο αδιάφθορος ακόμα Επιθεωρητής συγκρούεται με το σύστημα του ακραίου καπιταλισμού, που σαν τον Κρόνο, τον μυθικό πατέρα των θεών της αρχαίας ελληνικής μυθολογίας, τρώει τα παιδιά του. Που σημαίνει ότι ο μοναδικός τρόπος να μην τον διαφθείρει ο ακραίος καπιταλισμός είναι να μην ζει όπως υπαγορεύει το σύστημα. Ο Επιθεωρητής βέβαια προτιμάει να μοιράζεται με τον εργολάβο τη Λόλα, την οποία παντρεύεται, παρά να φέρει εις πέρας την αποστολή του να εξυγιάνει την υπηρεσία της πολεοδομίας.\nΠοιο είναι το συμπέρασμα που βγαίνει απ΄ την ταινία; Είμαστε ελεύθεροι να διατηρήσουμε την αγνότητα και την αθωότητα σ' ένα διεφθαρμένο κόσμο ή δεν είμαστε ελεύθεροι; Νομίζω ότι το συμπέρασμα είναι θετικό: Ο επιθεωρητής διάλεξε και πήρε αυτό που ήθελε, τη Λόλα και το συμβιβασμό του με τη διαφθορά που πριν να μπλέξει μαζί της την κατέκρινε.\nΤο κείμενο που έγραψα για τη «Λόλα», την κινηματογραφική ταινία του Ράϊνερ Βέρνερ Φασμπίντερ (δημοσιεύτηκε στην εφημερίδα «Κόσμος») προκάλεσε τα σχόλια ενός φίλου μου, ειδικού σε φιλολογικά θέματα. «Ήταν σαν να περιέγραψες μια τραγωδία» είπε «και παρέλειψες την κάθαρση!»\nΔεν ήμουν ούτε εγώ εντελώς ικανοποιημένος όσον αφορά το τέλος του έργου, επειδή δεν συμφωνούσε καθόλου με την άποψη του Φασμπίντερ για τη ζωή και τον άνθρωπο, όπως αυτή προβάλλεται π.χ. στα έργα του « Ο Γάμος της Εύας φον Μπράουν» και « Τα Πικρά δάκρια της Πέτρας φον Καντ» καθώς και σε άλλα του έργα πιστεύω, που δεν τα έχω δει.\nΣτην ταινία του «Λόλα» ο Φασμπίντερ παρουσιάζει τον ήρωά του ως ένα αγνό και τίμιο άνθρωπο, ικανό να αγωνιστεί γι' αυτό που πιστεύει και που η άποψή του για τη ζωή και τον άνθρωπο δεν είναι συνηθισμένη. Ο ήρωάς του είναι η απόδοση του Ιησού στη σύγχρονη εποχή.\nΟ Φασμπίντερ δημιουργεί με τον ήρωά του έναν τύπο του Ιησού με τα σύγχρονα δεδομένα, όπως έκανε ο Ντοστογιέφσκι με τον πρίγκιπα Μύσκιν στον «Ηλίθιο» και ο Ακίρα Κουροσάβα στην μεταφορά του «Ηλίθιου» στον κινηματογράφο.\nΤο τέλος της «Λόλας» του Φασμπίντερ, με το «συμβιβασμό» του ήρωα, αν δεν εμβαθύνει κανείς στο νόημά του, και το δει ως μια υποχώρηση και ως άτακτη φυγή ,όχι μόνο δεν συμφωνεί με τη φιλοσοφία του δημιουργού της, αλλά δεν ταιριάζει και στο ίδιο το έργο, που δεν είναι ένα συνηθισμένο μελόδραμα, αλλά μια αληθινή τραγωδία.\nΣτην τραγωδία η σύγκρουση του ήρωα είναι αναπόφευκτη. Αυτό ακριβώς είναι το τραγικό, ότι είναι αναπόφευκτο. Ο θεατής του τραγικού έργου αναμένει τη δραματική σύγκρουση του ήρωα , σαν προσωπική λύτρωση από τα παθήματα που φορτώθηκε με τη συμπάθειά του γι΄ αυτόν. Ο θεατής περιμένει είτε τη συντριβή του ήρωα (την προσωπική του σταύρωση) απ΄ τις δυνάμεις του σκότους ,είτε τη νίκη του Καλού.\nΟ Φασμπίντερ πιστεύει ότι το Κακό έχει νικηθεί στον πνευματικό τομέα και αυτό υποστηρίζει και στο συγκεκριμένο έργο όπως και στα άλλα. Θέλει όμως η κεντρική αυτή ιδέα του έργου να είναι κρυμμένη και να γίνεται φανερή μόνο σ΄ αυτούς που εμβαθύνουν στο έργο του.\nΑυτός είναι ο λόγος που το τέλος της ταινίας έχει δυο νοήματα: ένα φανερό και ένα άδηλο. Το φανερό είναι ο συμβιβασμός του ήρωα. Το άδηλο είναι κρυμμένο κάτω από ένα σύμβολο. Το σύμβολο της μικρής κόρης της Λόλας και του γάμου του ήρωα με τη μητέρας της που τελείται προς χάριν της. Ο ήρωας με το γάμο του αναλαμβάνει ως πατέρας πλέον της δεκάχρονης κόρης την προστασία της και την σώζει από τη βέβαιη καταστροφή της, στο περιβάλλον που ζούσε.\nΟ Φασμπίντερ υποστηρίζει με την ταινία του «Λόλα» ότι είναι σπουδαιότερο να αγαπάς τον άνθρωπο που βρίσκεται δίπλα σου απ΄ το να αγαπάς την ανθρωπότητα. Ο ήρωας του έργου του διαλέγει με την προσωπική του θυσία ,να σώσει απ΄ τη βέβαιη καταστροφή το κοριτσάκι που είναι δίπλα του, απ΄ την αβέβαιη «κάθαρση» μιας δημόσιας υπηρεσίας.\n(Ο Θεός του Θερισμού, Βιβλιοπωλεία "ΠΑΙΔΕΙΑ" Λάρισας)\nΠερισσότερα σε αυτή την κατηγορία: « Η περιφρόνηση των πολιτικών, του Μόσχου Εμμ. Λαγκουβάρδου, Tο ψευδοδίλημμα του κ. Καρατζαφέρη, του Μόσχου Εμμ. Λαγκουβάρδου, »


Θες φυσικές ξανθές ανταύγειες; Βάλε μπίρα στα μαλλιά σου! - ΕΞΥΠΝΑ ΜΥΣΤΙΚΑ - Youweekly\nΤο tip που δεν ήξερες!\nΕΞΥΠΝΑ ΜΥΣΤΙΚΑ 11.07.2021 14:56\nΑν έχεις βαρεθεί κι εσύ τα μαλλιά σου και χρειάζεσαι μια αλλαγή, υπάρχει τρόπος να το κάνεις με φυσικό τρόπο και να αποφύγεις τη βαφή αλλά και τα χρήματα που θα έδινες στο κομμωτήριο. Πάρε λοιπόν μια μπίρα αλλά μην την πιεις, βάλτην στα μαλλιά σου και θα αποκτήσεις τις πιο όμορφες ξανθές ανταύγειες.\nTo YouWeekly.gr σου έχει τον απόλυτο τρόπο για να ανανεώσεις την εμφάνισή σου και να δεις επιτέλους μία σημαντική διαφορά η οποία θα σου κοστίσει ελάχιστα.\nΗ μπίρα είναι γνωστό πως έχει μία πολύ συγκεκριμένη επίδραση στα μαλλιά, και γι΄αυτό το λόγο κυκλοφορεί στην αγορά και το πολύ γνωστό σαμπουάν μπίρας. Αυτό ωστόσο δεν μπορεί να σου κάνει τα μαλλιά πιο ξανθά, απλά τα ενυδατώνει.\nΑν πάλι το πρόβλημά σου είναι ότι σου πέφτουν τα μαλλιά, δοκίμασε αυτή τη φυσική μάσκα με λάδι και αυγό και θα δεις θαύματα!\nΈτσι θα κάνεις φυσικές ξανθές ανταύγειες στα μαλλιά σου με μπίρα\nΤο σπιτικό ρόφημα που εξαφανίζει τις άσπρες τρίχες από τα μαλλιά σας


Οι συνεργασίες ενισχύουν το ΖΕΦΥΡΟ- Έναρξη προβολών τη Δευτέρα - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\n6 Ιανουαρίου 2019, 10:47 ΜΜ\nΟι συνεργασίες ενισχύουν το ΖΕΦΥΡΟ- Έναρξη προβολών τη Δευτέρα\n13 Ιούνιος, 2018, 6:21 μμ\nΙδιαίτερα χαρούμενοι εμφανίστηκαν το πρωί σε προγραμματισμένη συνέντευξη τύπου οι εκπρόσωποι του Συνδέσμου Φίλων Γραμμάτων & Τεχνών και ειδικότερα του θερινού κινηματογράφου ΖΕΦΥΡΟΣ. Παρουσίασαν το πρόγραμμα προβολής ταινιών από τις 18 Ιουνίου έως και τις 16 Σεπτεμβρίου, μίλησαν ωστόσο και για συνεργασίες που φέρνουν επιπλέον εκδηλώσεις και γενικότερα θα ενισχύσουν το ΖΕΦΥΡΟ.\nΟ πρόεδρος της Στέγης Βαγγέλης Καμπουρίδης θύμισε ότι μία ημέρα πριν την έναρξη των προβολών στο ΖΕΦΥΡΟ, το βράδυ της ερχόμενης Κυριακής στο συγκεκριμένο χώρο του κινηματογράφου, θα πραγματοποιηθεί συναυλία. Περισσότερες πληροφορίες για τη μουσική εκδήλωση έδωσε ο Μάκης Ευθυμιάδης. Στη συναυλία θα εμφανιστεί καβαλιώτικο σχήμα με τραγούδια και κείμενα που έχουν σχέση με τη θάλασσα. Η εκδήλωση της Κυριακής θα αρχίσει στις 9:00 το βράδυ. Θα περιλαμβάνει 30 -32 ποιοτικά, όπως περιγράφηκαν, τραγούδια.\nΑναφερόμενη στο κινηματογραφικό σκέλος, η Ζωή Βυζοβίτη δήλωσε πως για ένα ακόμη καλοκαίρι θα φυσά ΖΕΦΥΡΟΣ στην πόλη της Καβάλας. Ετοιμάσαμε, εξήγησε, το πρόγραμμα με αγάπη. Περιέγραψε τις ταινίες ως καινούργιες και ποιοτικές, που θα συμπληρωθούν με ελληνικές ταινίες αλλά και προβολή ντοκιμαντέρ, για τα οποία η Στέγη συνεργάζεται ακόμη και με τη Θρακική Εστία Καβάλας.\nΑπό την πλευρά του ο Λευτέρης Κελβερίδης θύμισε ότι για μία εβδομάδα ο ΖΕΦΥΡΟΣ θα μετέχει στο Φεστιβάλ Φιλίππων. Κατ’ εντολή του Θοδωρή Γκόνη, επέλεξε ο ίδιος επτά ταινίες του παλιού αμερικάνικου κινηματογράφου, των δεκαετιών ’40, ’50 και ’60, που θα προβάλλονται καθημερινά με ελεύθερη είσοδο. Οι ταινίες θα είναι ποικίλων ειδών και θα αποτελέσουν ένα μάθημα για τους νέους. Αν και αρχικά ο κ. Κελβερίδης επρόκειτο να μιλήσει πριν από την έναρξη κάθε προβολής των προαναφερόμενων ταινιών, τελικά αποφασίστηκε να διανέμονται στο κοινό δικά του γραπτά κείμενα.


Από τα κοντέινερ... στο σχολείο-πρότυπο! - Rethemnos Live\nΑπό τα κοντέινερ… στο σχολείο-πρότυπο!\nΤης Δέσποινας Μαυράκη-Μαύρου\nΔασκάλα στο 16ο Δημ. Σχολείο Ρεθύμνου\nΥποψήφια Δημοτική Σύμβουλος στο Δήμο Ρεθύμνης-Δ.Ε. Ρεθύμνου\nμε τη «Νέα Αντίληψη» του Γιώργη Χ. Μαρινάκη\nΣτη βόρεια περιοχή του Μασταμπά, στην άκρη ενός μικρού άλσους από πεύκα, πρωτολειτούργησε το 1994 ένα νέο δημοτικό σχολείο, το 16ο της πόλεως του Ρεθύμνου, μαζί με το 10ο Νηπιαγωγείο. Πρόκειται αναμφίβολα για ένα σχολείο ανοιχτό στην κοινωνία του τόπου μας, που εκπονώντας διάφορες δράσεις καθόλη τη διάρκεια της χρονιάς «έχει γίνει ένα» με την ευρύτερη γειτονιά, στο πλαίσιο προάσπισης μιας εκπαίδευσης πολιτιστικής και πλουραλιστικής.\nΟι οκτώ (8) λυόμενες αίθουσες διδασκαλίας και το γραφείο 15τ.μ. για 16 εκπαιδευτικούς του 16ου Δημοτικού Σχολείου, καθώς και οι δύο (2) αίθουσες διδασκαλίας του 10ου Νηπιαγωγείου έχουν ανεγερθεί σε κοινόχρηστο χώρο και σε τμήμα του περιφερειακού δρόμου της πόλης, χωρίς να έχουν κατάλληλες υποδομές.\nΕκεί μάθαμε, όλα αυτά τα χρόνια που έχω την τιμή να υπηρετώ ως δασκάλα, να είμαστε “υπεράνθρωποι”, να είμαστε δεμένοι –δάσκαλοι, μαθητές και γονείς- και πάντα μα πάντα να στηρίζουμε ο ένας τον άλλο με μοναδικό γνώμονα την αρτιότερη διαπαιδαγώγηση των παιδιών μας. Εκεί μάθαμε να δημιουργούμε εμπειρίες, εκεί δώσαμε πολύτιμα εφόδια στους μαθητές μας, εκεί αναβαπτισθήκαμε κι εμείς οι δάσκαλοι καθημερινά στη ζωντάνια και στο ανατρεπτικό τους πνεύμα.\nΌταν όμως ο εκπαιδευτικός είναι αναγκασμένος να περνάει πολλές ώρες της ημέρας υπό αυτές τις αντίξοες συνθήκες -μιας και το κτίριο δεν αντέχει πλέον καμία άλλη παρέμβαση μετά από 25 χρόνια λειτουργίας του-, έχει την τάση ως να το συνηθίζει και τελικώς να το αποδέχεται. Είναι η φυσική ροπή του ανθρώπου προς προσαρμογή στο περιβάλλον του.\nΕμείς στον αντίποδα αποφασίσαμε να αντιταθούμε, αγωνιζόμενοι να τηρήσουμε την υπόσχεση που δώσαμε στα παιδιά μας για αξιοπρεπείς και σύγχρονες σχολικές υποδομές. Με την πολύτιμη στήριξη του Δημάρχου Ρεθύμνης, Γιώργη Χ. Μαρινάκη, του Υπεύθυνου σε θέματα Παιδείας, Γιώργου Γεωργαλή, του προσωπικού της τεχνικής Υπηρεσίας του δήμου μας και της ΧΕΝ Ρεθύμνου, με το ζήλο και το μόχθο των γονέων, των δασκάλων και όλων των μαθητών του σχολείου, το όνειρό μας γίνεται επιτέλους πραγματικότητα! Σύντομα θα ξεκινήσει να χτίζεται το καινούριο κτήριο του 16ου Δημοτικού σχολείου, που θα αποτελέσει ένα σχολείο-πρότυπο για όλη την Ελλάδα!\nΤο σύγχρονο αυτό σχολείο θα ανεγερθεί στη κορυφή του Τίμιου Σταυρού με τις αυστηρότερες προδιαγραφές ποιότητας κι αισθητικής, καθώς και με οικολογική ευαισθησία, ώστε να παρέχει το ιδανικότερο περιβάλλον για μάθηση και δημιουργία. Αξίζει να επισημανθεί ότι η διαμόρφωση του κτηρίου βασίζεται σε μια φιλοσοφία καθαρά παιδοκεντρική: σημείο αναφοράς θα είναι οι ανάγκες, τα ενδιαφέροντα και οι δυνατότητες των παιδιών κάθε ηλικίας.\nΤο στοίχημα της επόμενης μέρας για όλους μας;\nΤο νέο σχολείο να αποτελέσει ένα Πολιτισμικό Κέντρο, ένα Κέντρο φιλικό στους νέους που θα τους αγκαλιάσει για να ενθαρρύνει τη δημιουργική συμμετοχή των παιδιών μας στη μάθηση και παράλληλα να προσφέρει ποικίλα ερεθίσματα για έρευνα! Και στο νέο μας σχολείο θα εξακολουθούμε να παλεύουμε καθημερινά, όπως παλεύουμε μέχρι και σήμερα στα κοντέινερ του σχολικού «συγκροτήματος». Για να στεριώσουμε ένα ανοιχτό και διαπολιτισμικό σχολείο, που θέτει τον μαθητή στην καρδιά της εκπαιδευτικής διαδικασίας, δίνοντας αξία στην προσωπικότητά του, στη ζωή του… στο μέλλον του!\nΤο παρελθόν ήταν σπουδαίο και το παρόν είναι λαμπρό. Το μέλλον διαφαίνεται εξίσου δυναμικό· γιατί υπάρχουν ως πολύτιμες παρακαταθήκες η εμπειρία του παρελθόντος, ως εχέγγυα της επιτυχίας η διαρκώς αναβαθμιζόμενη γνώση του παρόντος, η αγάπη για το παιδί και την προσωπικότητά του, και ως κινητήρια δύναμη τα οράματα για μια ολοένα αποτελεσματικότερη εκπαίδευση και για τη διαπαιδαγώγηση των αυριανών ηγετών, των πολιτών του κόσμου.\nΤο νέο σχολείο, το 16ο Δημοτικό Σχολείο Ρεθύμνου, ευελπιστώ να γίνει ένα πραγματικό πνευματικό κέντρο, ένα κέντρο νέων, μια κυψέλη παιδείας και πολιτισμού αντάξια της πόλης των γραμμάτων και των τεχνών! Συνεχίζουμε μαζί, με τα παιδιά μας, για τα παιδιά μας… περνάμε από τη θεωρία στην πράξη!


ΠΡΟΓΡΑΜΜΑ ΔΙΑΛΕΙΠΟΝΤΟΣ ΚΑΘΕΤΗΡΙΑΣΜΟΥ\nΟ διαλείπων καθετηριασμός γίνεται για να απελευθερώσει το υπόλοιπο των ούρων από την κύστη, και να μετρήσει το ποσό των ούρων που παραμένει στην κύστη (στην περίπτωση που η ούρησή σας γίνεται ως ένα βαθμό φυσιολογικά). Υπό ιδανικές συνθήκες, δεν θα πρέπει να έχουν απομείνει ούρα στην κύστη μετά την αφαίρεση του καθετήρα.\nΤο ποσό των υπολοίπων ούρων καταμετρείται σε τακτική βάση έως ότου (παροδικά) η ποσότητα είναι όσο το δυνατόν χαμηλότερη. Ο γιατρός σας θα σας ενημερώσει για το τί είναι ασφαλές για εσάς.\nΚατηγορίες: Έρευνα, Παραπληγία, Περιοδικό Αυτονομία, Τεύχος 48 - Περιοδικό ΑΝΑΠΗΡΙΑ ΤΩΡΑ Ετικέτες: Ουροποιητικό\nYπάρχουν ειδήσεις περιπτωσιακής προβολής, αλλά αενάου εκκρεμότητος. Mια τέτοια είδηση είναι ότι στο σύνολο των 500.000 αναπήρων, οι οποίοι στη χώρα μας λαμβάνουν σύνταξη ή κάποιο επίδομα, οι περίπου 120.000 (δηλαδή τουλάχιστον ο ένας στους πέντε) είναι αρτιμελείς και υγιέστατοι.\nΚατηγορίες: Archive, Περιοδικό Αυτονομία, Τεύχος 48 - Περιοδικό ΑΝΑΠΗΡΙΑ ΤΩΡΑ\nAμεσος έλεγχος της σκλήρυνσης κατά πλάκας\nΣύντομα θα έχουμε αποτελεσματικότερα φάρμακα και έγκαιρη διάγνωση, λέει ο καθηγητής Λ. Kάππος\nΚατηγορίες: Παραπληγία, Περιοδικό Αυτονομία, Τεύχος 48 - Περιοδικό ΑΝΑΠΗΡΙΑ ΤΩΡΑ Ετικέτες: Σκλήρυνση κατά Πλάκας


Μητσοτάκης: Τι ανέφερε για Πάσχα, εμβολιασμούς και διαδημοτικές μετακινήσεις | All About Health\nΟ πρωθυπουργός Κυριάκος Μητσοτάκης παραχώρησε συνέντευξη στο κεντρικό δελτίο ειδήσεων του τηλεοπτικού σταθμού Star, απαντώντας σε μια σειρά από ερωτήματα για την πανδημία, το Πάσχα, τον εμβολιασμό, τις μετακινήσεις, την πολιτική και την οικονομία. O κ. Μητσοτάκης αναφέρθηκε μεταξύ άλλων σε εξωτερικά ζητήματα, με αφορμή την πρόσφατη επίσκεψη του στη Λιβύη και στις ελληνοτουρκικές υποθέσεις σχετικά με τις μεταναστευτικές ροές και τη διαχείριση τους.\nΟ πρωθυπουργός σημείωσε ότι «η ελληνική κυβέρνηση πέτυχε να καταστήσει μία ελληνοτουρκική διαφορά αντικείμενο των ευρωτουρκικών σχέσεων. Το Ευρωπαϊκό Συμβούλιο μιλά για σταδιακή, αναλογική και αναστρέψιμη προσέγγιση με την Τουρκία, δηλαδή η Τουρκία μπορεί να αξιοποιήσει τη θετική ατζέντα των ευρωτουρκικών σχέσεων όσο δεν παράγει ένταση κατά της Ελλάδος και της Κύπρου στη Μεσόγειο». Για την πορεία της πανδημίας και την οριστική άρση του lockdown, ο ίδιος δεν θέλησε να προβεί σε εκτιμήσεις για το μέλλον, καθώς η απόφαση θα ληφθεί βάσει των επιδημιολογικών δεδομένων και των εισηγήσεων των ειδικών.\nΥποχρεωτικός ο εμβολιασμός των υγειονομικών;\nΟ κ. Μητσοτάκης κάλεσε τους ηλικιωμένους πολίτες να προγραμματίσουν το ραντεβού τους ώστε να εμβολιαστούν, παράλληλα αποκάλυψε για πρώτη φορά πως η κυβέρνηση εξετάζει σε ουδέτερο χρόνο, το ενδεχόμενο να καταστήσει υποχρεωτικό τον εμβολιασμό των υγειονομικών υπαλλήλων. Συγκεκριμένα, δήλωσε: «Δεν επιθυμώ τώρα να δημιουργήσω εστίες αντιπαράθεσης, θα το δούμε σε ουδέτερο χρόνο, από τον Σεπτέμβριο. Αν δεν είχαμε επιβάλλει αυτά τα μέτρα τα αποτελέσματα θα ήταν καταστροφικά».\nΚαθώς «υπάρχει και η φυσική κούραση του κόσμου, αλλά υπάρχουν και οι μεταλλάξεις του ιού που τον έκαναν πιο επιθετικό. Επενδύσαμε σ’ αυτό που ονομάζουμε “ανάσες ελευθερίας”», διατύπωσε ο κ. Μητσοτάκης και συμπλήρωσε ότι «σε δεύτερο χρόνο θα επιτραπούν και τις καθημερινές». Ο πρωθυπουργός δεν αποδέχθηκε ότι υπάρχει πλέον δυσπιστία της κοινωνίας στην πολιτεία, τονίζοντας ότι αναλαμβάνει ο ίδιος την ευθύνη για τις αντιφατικές δηλώσεις κυβερνητικών στελεχών. Με τις δεδομένες και αναμενόμενες παραδόσεις των εμβολίων, τον Ιούνιο θα έχει εμβολιασθεί ένα σημαντικό ποσοστό του πληθυσμού, όταν και η οικονομία θα μπορέσει να επανεκκινήσει, σύμφωνα με όσα είπε.\nΤις επόμενες 10 ημέρες, ο πρωθυπουργός μετέφερε ότι τα self-tests θα διατίθενται και στο γενικό πληθυσμό, εκτός των μαθητών. Ο Κυριάκος Μητσοτάκης υπογράμμισε αναφορικά: «Εκτιμώ ότι εντός 10 ημερών θα μπορούμε να ανοίξουμε τη διάθεσή τους στον υπόλοιπο πληθυσμό». Ο ίδιος έθεσε σε προτεραιότητα τη διάθεση των αυτοδιαγνωστικών τεστ στους εργαζόμενους, εννοώντας ότι δεν αφορά κάποιους συγκεκριμένους επαγγελματικούς κλάδους, αλλά πρόκειται απλά για οριζόντια παρέμβαση όσον αφορά στην προμήθεια τους.\nΌσο για την εστίαση, ο πρωθυπουργός υπενθύμισε ότι θα ξεκινήσει τη λειτουργία της αρχικά σε εξωτερικούς χώρους μόνο, εκτιμώντας ότι αυτό θα συμβεί μετά το Πάσχα. «Ανακοινώσαμε πρόγραμμα που δίνει κεφάλαιο στις επιχειρήσεις να προμηθευτούν πρώτες ύλες και να μην έχουν ταμειακό πρόβλημα για να λειτουργήσουν. Αλλά όλο αυτό το διάστημα το μέλημα μας ήταν να προστατεύσουμε θέσεις εργασίας και να στηρίξουμε τη μικρομεσαία επιχείρηση», επισήμανε με σαφή αναφορά στον οικονομικό παράγοντα.\nΕπιχειρήσεις – Εργασία\n«Παραδείγματος χάρη, ένα άλλο παράδειγμα, γιατί είναι στη λογική του Ταμείου Ανάκαμψης. Μόλις είδα τα στοιχεία από ένα ΕΣΠΑ το οποίο ολοκληρώθηκε σχετικά με τον ψηφιακό εκσυγχρονισμό: 11.000 επιχειρήσεις -εκ των οποίων πάρα πολλές μικρές- παίρνουν σημαντικά ποσά για να φτιάξουν e-shop. Εκσυγχρονίζονται και οι μικρές επιχειρήσεις. Αυτά δεν αφορούν τους μεγάλους, αφορούν τις μικρές επιχειρήσεις, τα συνοικιακά καταστήματα της γειτονιάς μας, τα οποία και αυτά εκσυγχρονίζονται. Και για αυτά η πανδημία ήταν μία ευκαιρία να περάσουν στο μέλλον, το οποίο μέλλον εκ των πραγμάτων πρέπει να ενσωματώνει τεχνολογία.», πρόσθεσε στη συνέχεια.\nΑκόμα, διαβεβαίωσε: «Και τώρα το Ταμείο Ανάκαμψης πρέπει να σας πω ότι επειδή έχουμε προκαταβολές ήδη κάποια από τα προγράμματα, όπως το «Εξοικονομώ», τα οποία τρέχουν, θα χρηματοδοτηθούν τελικά από το Ταμείο Ανάκαμψης, από το οποίο περιμένουμε να εισπράξουμε τα πρώτα 4 δισεκατομμύρια εντός του 2021. Έχουμε πολλά χρήματα για τον εκσυγχρονισμό των μικρομεσαίων επιχειρήσεων, πάρα πολλά χρήματα για τον κόσμο της εργασίας, χρήματα για την κατάρτιση, για τους ανέργους, χρήματα για την πρωτοβάθμια υγεία, για το πώς θα την εκσυγχρονίσουμε. Στην οποία πρωτοβάθμια υγεία έχουν πρόσβαση όλοι οι πολίτες».\nΤέλος, για την πιθανότητα πρόωρων εκλογών ο Κ. Μητσοτάκης απάντησε: «Έχω αποφασίσει εξάντληση της τετραετίας. Ο δεύτερος λόγος έχει να κάνει με το γεγονός ότι η κυβέρνηση αυτή, παρά τις αναταράξεις, παρά τις δυσκολίες, παρά τη φθορά η οποία μπορεί να υπάρχει και η οποία θεωρώ ότι είναι αναμενόμενη, αισθάνομαι ότι απολαμβάνει της εμπιστοσύνης του ελληνικού λαού. Έχει 158 βουλευτές, μία άνετη κυβερνητική πλειοψηφία, και έχει τη δυνατότητα -τελειώνοντας με την πανδημία- να οδηγήσει τη χώρα σε ένα δρόμο δυναμικής ανάκαμψης.\nΘέλω να κριθώ στο τέλος της τετραετίας όχι μόνο για το πώς αντιμετώπισα τις κρίσεις που μας έτυχαν και ήταν πολλές, ξεκινώντας από τον Έβρο, τα ελληνοτουρκικά, τις κρίσεις στο Αιγαίο, φυσικά τον κορvνοϊό και την οικονομική κρίση. Θέλω να κριθώ και για τη δυνατότητά μας ως χώρα, ως κοινωνία, να βάλουμε ξανά την Ελλάδα σε μια δυναμική τροχιά ανάκαμψης. Και αυτό μπορεί να γίνει μόνο στο τέλος της τετραετίας.\nΚαι στο τέλος της τετραετίας οι πολίτες θα αποφασίσουν και θα συγκρίνουν την τετραετία Κυριάκου Μητσοτάκη με την προηγούμενη τετραετία Αλέξη Τσίπρα. Και θα πρέπει να διαλέξουν αν θα θέλουν να συνεχίσουν σε αυτόν το δρόμο ή αν θα θέλουν να επιστρέψουν σε κάτι το οποίο είναι πολύ διαφορετικό και το οποίο θεωρώ ότι πήγε τη χώρα πίσω. Άρα και το δίλημμα, πιστεύω, στο τέλος της τετραετίας για τους πολίτες θα είναι πάρα πολύ καθαρό. Άρα καμία κουβέντα για εκλογές. Είναι το τελευταίο που χρειάζεται η χώρα σήμερα».\ntags: διαδημοτικές μετακινήσεις Εμβολιασμοί Πάσχα\nprevious EYELIKE™ Fundus κάμερα των Samsung Galaxy για βελτιωμένη πρόσβαση στην οφθαλμολογική περίθαλψη


Η εσωτερική μουρμούρα στον ΣΥΡΙΖΑ για τον στρατηγικό εγκλωβισμό - Marketnews.gr\nΜην έχετε αμφιβολία ότι, επειδή διάφορα στελέχη του ΣΥΡΙΖΑ, όπως ο Γιάννης Ραγκούσης, εκπέμπουν σε υψηλά ντεσιμπέλ και προειδοποιούν ότι η «κυβέρνηση της Δεξιάς» δεν θέλει να ξαναέρθει κυβέρνηση από τον προοδευτικό χώρο. Στην ηγετική ομάδα της αξιωματικής αντιπολίτευσης καταλαβαίνουν τον στρατηγικό, αλλά και τον επικοινωνιακό τους εγκλωβισμό σε ένα ζήτημα που είναι ευρείας αποδοχής. Και καταλαβαίνουν ότι τα περιθώρια έχουν πλέον στενέψει.\nΒεβαίως, το κατάλαβαν πολύ αργά και αυτό συνέβη για έναν λόγο: διάβασαν λάθος τις διαθέσεις του ΚΚΕ. Ανώτερα στελέχη του ΣΥΡΙΖΑ διαβεβαίωναν τις προηγούμενες μέρες ότι «σιγά μην συμφωνήσει το ΚΚΕ». Και, χωρίς η διαδικασία να έχει ολοκληρωθεί, βλέπουν το κόμμα του Περισσού να βρίσκει ευήκοα ότα για τις προτάσεις του στο Μαξίμου.\nΑς πρόσεχαν, όμως, και ας είχαν διαύλους επικοινωνίας με τα άλλα κόμματα…


26 νέα πρόστιμα για άσκοπες μετακινήσεις από τη Διεύθυνση Ακαρνανίας - AgrinioNews\n26 νέα πρόστιμα για άσκοπες μετακινήσεις από τη Διεύθυνση Ακαρνανίας\n30 Απριλίου 2020, 8:30 πμ\nΜε σταθερούς ρυθμούς συνεχίζουν τους ελέγχους για τη διαπίστωση παραβάσεων των μέτρων περιορισμού της κυκλοφορίας οι αστυνομικές αρχές, στα πλαίσια της προστασίας του πληθυσμού από την πανδημία του κορωνοϊού.\nΣυκεκριμένα, χθες, Τετάρτη, η Διεύθυνση Ακαρνανίας κατέγραψε συνολικά 26 παραβάσεις, εκ των οποίων οι 15 αφορούσαν πεζούς, έξι οδηγούς και πέντε ακόμη συνεπιβάτες.\nΣε όλες τις περιπτώσεις έχει επιβληθεί διοικητικό πρόστιμο ύψους 150 ευρώ.\nΠαράλληλα, στη Δυτική Ελλάδα οι έλεγχοι για τη διαπίστωση παραβίασης των μέτρων αποφυγής και περιορισμού της διάδοσης του κορωνοϊού συνεχίζονται με αμείωτη ένταση. Από την 06:00 ώρα της 23-03-2020 μέχρι και σήμερα 30-4-2020 και ώρα 06:00 έχουν βεβαιωθεί συνολικά 4.080 παραβάσεις που επισύρουν αντίστοιχα διοικητικά πρόστιμα για μετακινήσεις χωρίς τις νόμιμες προϋποθέσεις.\nΓια την Αιτωλοακαρνανία ειδικότερα έχουν βεβαιωθεί 1.609 παραβάσεις. Από τη Διεύθυνση Αστυνομίας Ακαρνανίας κατεγράφησαν 1.101 παραβάσεις, ενώ άπό τη Διεύθυνση Αστυνομίας Αιτωλίας 508 παραβάσεις. Στις 29-4-2020 στη Δυτική Ελλάδα βεβαιώθηκαν συνολικά 73 παραβάσεις και επιβλήθηκαν ισάριθμα πρόστιμα.\n“Παρακαλούμε τους πολίτες για την συνεργασία τους και την υπεύθυνη στάση τους ως προς την τήρηση των μέτρων. Η αποφυγή και ο περιορισμός της διάδοσης του κορωνοϊού είναι υπόθεση όλων μας” τονίζουν οι αρχές.\nΠροηγούμενο: Συνελήφθη 34χρονος για ηρωίνη στην περιοχή του Αστακού\nΕπόμενο: Σχολεία: Γιατί και πώς επιστρέφουν οι μαθητές στα θρανία – Όσα πρέπει να γνωρίζουμε


10 τρικ για να δείχνετε ψηλότερη από επαγγελματίες της μόδας | Time For Good News 10 τρικ για να δείχνετε ψηλότερη από επαγγελματίες της μόδας – Time For Good News\nHome Κεντρική 10 τρικ για να δείχνετε ψηλότερη από επαγγελματίες της μόδας\n10 τρικ για να δείχνετε ψηλότερη από επαγγελματίες της μόδας\nΑκόμα κι αν είστε από τις γυναίκες που δεν διαθέτουν το ανάστημα της Ζιζέλ και της Ούμα Θέρμαν, η μόδα και τα μικρά της μυστικά μπορούν να σας βοηθήσουν ναδείχνετε ψηλότερη, ακόμα κι αν δεν φοράτε τακούνια. Δείτε λοιπόν τα 10 τρικ που προτείνουν επαγγελματίες της μόδας για να δείχνετε ψηλότερη, εντυπωσιάζοντας τα πλήθη.\nΑυτές οι μπλούζες και τα πουλόβερ κάνουν ολόκληρο το σώμα να δείχνει επιμηκυμένο και ψηλό. Σε αντίθεση με τα ζιβάγκο, που οπτικά «κόβουν» την σιλουέτα σας, ένα μπλουζάκι με V λαιμόκοψη είναι ακριβώς αυτό που χρειάζεστε. Ένα cowl neck shirt είναι επίσης μια πολύ καλή επιλογή, εάν το ύφασμα είναι αρκετά ελαφρύ και δεν κάνει τον λαιμό να δείχνει πιο βαρύς.\nΈνα σκίσιμο δείχνει ωραίο τόσο με ψηλοτάκουνα, όσο και με φλατ παπούτσια. Θυμηθείτε αυτόν τον απλό κανόνα: μια φούστα από ελαφρύ – λεπτό ύφασμα δείχνει υπέροχη με ένα μακρύ σκίσιμο, όμως όταν πρόκειται για ένα βαρύ ύφασμα θα πρέπει να είστε προσεκτική έτσι ώστε να μην παραμορφώσει την σιλουέτα σας. Δώστε λοιπόν προσοχή στις φούστες και τα φορέματα με πλαϊνά σκισίματα, επειδή ταιριάζουν σε όλους τους σωματότυπους και είναι πάντα στην μόδα.\nΦαρδιά παντελόνια – Καμπάνες\nΑυτή η μέθοδος αξίζει να δοκιμαστεί τόσο από ψηλές, όσο και από κομψές «μικροσκοπικές» γυναίκες. Αυτού του είδους τα παντελόνια επιμηκύνουν με φανταστικό τρόπο τα πόδια σας και δείχνουν υπέροχα τόσο για ένα casual ντύσιμο, όσο και για την βραδινή σας εμφάνιση, εφόσον φορέσετε μια υπέροχη μπλούζα και αξεσουάρ για να ολοκληρώσετε το σύνολο. Αξίζει να σημειωθεί πως αν διαθέτετε μια λεπτή σιλουέτα, μπορείτε να φορέσετε τόσο τα παντελόνια που είναι φαρδιά σε όλο τους το μήκος, όσο και τις καμπάνες, ενώ αν είστε γεματούλα καλό θα είναι να προτιμήσετε τις καμπάνες.\nΠαρά το γεγονός ότι είναι πιο συνηθισμένα, τα χαμηλοκάβαλα παντελόνια στην πραγματικότητα κάνουν την σιλουέτα σας να δείχνει πιο κοντή. Αν λοιπόν δεν θέλετε να χάσετε οπτικά μερικούς πόντους, θα πρέπει να επιλέξετε ένα ψηλόμεσο παντελόνι, σορτσάκι ή καπρι, έτσι ώστε να κάνετε τα πόδια σας να δείχνουν μακρύτερα και το σώμα σας πιο επιμηκυμένο. Προσοχή όμως, αυτός ο κανόνας δεν ισχύει για τις φούστες.\nΜακριές φούστες με crop tops\nΠρόκειται για ένα υπέροχο σύνολο για τις εξόδους σας. Οι μακριές φούστες και τα crop tops ταιριάζουν υπέροχα, κάνοντας την σιλουέτα σας πιο λεπτή και όμορφη. Να θυμάστε όμως πως πρέπει να είστε προσεκτική στην επιλογή υφάσματος για το συγκεκριμένο look. Τόσο τα ελαφριά – λεπτά, όσο και τα πιο βαριά υφάσματα είναι ότι πρέπει για τις βραδινές και casual εμφανίσεις σας, αλλά το λεπτό jersey ύφασμα μπορεί να καταστρέψει όλο σας το σύνολο.\nΟι κάθετες ρίγες, οι οποίες μπορούν να είναι διαφόρων χρωμάτων και πάχους, μπορούν να αποτελέσουν ένα απροσδόκητο όπλο για όποια θέλει να δείχνει ψηλότερη, αφού επιμηκύνουν τη σιλουέτα στο σύνολο της και οπτικά προσθέτουν μερικά εκατοστά ύψους. Να θυμάστε όμως ότι αυτό το μοτίβο έχει τους δικούς του κανόνες για το πώς να φορεθεί και αυτό που εννοούμε είναι πως δεν πρέπει να συνδυάζει περισσότερα από 2-3 χρώματα σε ένα ρούχο. Επίσης, οι ρίγες δείχνουν υπέροχες σε ένα βαρύ – χοντρό ύφασμα όταν πρόκειται για ένα σύνολο που θα φορεθεί στην δουλειά.\nΟυδέτερο χρώμα παπουτσιών\nΦυσικά, τα ψηλοτάκουνα είναι η πιο προφανής επιλογή για εκείνες που θέλουν να δείχνουν ψηλότερη, αλλά τα τακούνια μπορεί να έχουν διαφορετικά στυλ και σχέδια. Τα βαριά παχιά παπούτσια σε ένα ζωηρό χρώμα θα τραβήξουν την προσοχή στο κάτω μέρος του σώματος, ενώ ένα ζευγάρι κομψά παστέλ τακούνια μπορεί να επιμηκύνει τα πόδια και να σας προσθέσει οπτικά ύψος. Να θυμάστε όμως ότι για το φθινόπωρο είναι καλύτερα να επιλέξετε ψηλές μπότες ή μποτάκια μέχρι τον αστράγαλο, και όχι χαμηλές μπότες μέχρι την μέση της γάμπας, οι οποίες θα σας κάνουν να δείχνετε πιο κοντή.\nΜην φοβάστε να φορέσετε μια ολόσωμη φόρμα! Υπάρχουν σχέδια από ολόσωμες φόρμες που ταιριάζουν σε κάθε σωματότυπο, ανεξαρτήτως του αν είστε λεπτή ή με πλούσιες καμπύλες. Τα λεγόμενα και jumpsuits οπτικά ενοποιούν και επιμηκύνουν την σιλουέτα. Να θυμάστε όμως πως η κατάλληλη ολόσωμη φόρμα είναι αυτή που τραβάει την προσοχή στην μέση σας και όχι αυτή που τονίζει τους γοφούς σας.\nΜπορεί να φαίνεται πως μια μίνι φούστα κόβει την σιλουέτα, αλλά αν επιλέξετε την σωστή μπορεί να κάνετε θαύματα. Να θυμάστε όμως πως αν θέλετε να δείχνετε ψηλότερη, αποφύγετε τις εφαρμοστές φούστες και επιλέξτε μια πιο αέρινη. Οι ψηλόμεσες μίνι φούστες μπορούν επίσης να προσθέσουν μερικά εκατοστά στο ύψος σας, ανεξαρτήτως από το αν θα τα φορέσετε με ψηλά τακούνια ή sneakers.\nΠαπούτσια και παντελόνι στο ίδιο χρώμα\nΑν φοράτε παντελόνι ή κολάν, είναι προτιμότερο να επιλέξετε το ίδιο ακριβώς χρώμα και για τα παπούτσια σας. Να θυμάστε πως τα λαμπερά κολάζ οπτικά χωρίζουν την σιλουέτα σε δυο μέρη, ενώ τα ματ κολάν και παντελόνια την επιμηκύνουν και την κάνουν να δείχνει ψηλότερη. Τα σκούρα παπούτσια ταιριάζουν υπέροχα με μαύρο κολάν και τα χρωματιστά παπούτσια θα δείχνουν υπέροχα με το αντίστοιχο χρώμα στο παντελόνι.\nPrevious PostΟι αστρολογικές προβλέψεις της ημέρας: Πέμπτη 21 Ιουλίου Next PostΕΤΣΙ θα αποκτήσεις σέξι μαλλιά μετά την παραλία


γλυκές και αλμυρές γεύσεις: 2011/09 > >\nLost Gastronaut: Ταλιατέλες με μανιτάρια (χωρίς κρέμα γάλακτος παρακαλώ!) / Tagliatelle ai funghi (senza panna please!)\nread more "Lost Gastronaut: Ταλιατέλες με μανιτάρια (χωρίς κρέμα γάλακτος παρακαλώ!) / Tagliatelle ai funghi (senza panna please!)"\nΑναρτήθηκε από eleftheria στις 10:20 π.μ. 0 σχόλια\nΗ γεμιστή πατάτα είναι ένα ορεκτικό που θα το βρείτε στα περισσότερα ελληνικά εστιατόρια, ταβέρνες ή και ουζερί και μεζεδοπωλεία. Μπορείτε να το φτιάξετεκι εσείς στο σπίτι. Είναι εύκολο και πεντανόστιμο.\n8 μέτριου μεγέθους οβάλ πατάτες\n100 γρ. καπνιστό χοιρινό ή προσούτο\n150 γρ. τριμμένο ημίσκληρο τυρί\n2 κουταλιές της σούπας μαιντανό\n1 φλυτζ. κρέμα γάλακτος\nαλάτι, πιπέρι και λίτο μοσχοκάρυδο\nΚαθαρίστε καλά και βράστε τις πατάτες μαζί με τη φλούδα για περίπου 30 λεπτά. Όσο βράζουν οι πατάτες, ετοιμάστε τη γέμιση.\nΚαθαρίστε και ψιλοκόψτε το κρεμμύδι και ψιλοκόψτε το προσούτο ή το χοιρινό και το μπέικον και σωτάρετε τα σε λίγο λάδι μέχρι το μπέικον να γίνει τραγανό.\nΜόλις βράσουν οι πατάτες, αφήστε τες να κρυώσουν λίγο και κόψτε ένα καπάκι από κάθε μία. Μ΄ένα κουτάλι αδειάστε το εσωτερικό τους και κάντε τες σα βαρκούλες. Αλατοπιπερώστε το εσωτερικό τους. Πολτοποιήστε τη πατάτα με το εργαλείο που κάνετε τον πουρέ και ρίξτε το σ΄ένα μπολ. Εκεί προσθέστε το σωταρισμένο κρεμμύδι και το αλλαντικό, τα τυριά, το αυγό , το μαιντανό και την κρέμα γάλακτος. Ανακατέψτε καλά το μίγμα, αλατοπιπερώστε και ρίξτε λίγο μοσχοκάρυδο.\nΜοιράστε το μίγμα στις πατάτες και τοποθετήστε τες σ΄ένα πυρίμαχο σκεύος. Σκεπάστε τες μ΄ένα αλουμινόχαρτο και ψήστε τες σε προθερμασμένο φούρνο στους 200 βαθμούς για περίπου 20 λεπτά.. Αφαιρέστε το αλουμινόχαρτο και ψήστε για άλλα 5 λεπτά.\nread more "Γεμιστή πατάτα φούρνου"\nΑναρτήθηκε από eleftheria στις 10:36 π.μ. 0 σχόλια\nΤα ταρτάκια ,αλμυρά ή γλυκά, είναι μια εύκολη και γρήγορη λύση όταν προκύψει κάτι ξαφνικό. ΄Ενας φίλος ή μια φίλη που ήρθε στην πόλη και θέλει να μας δεί, βαρεθήκατε να κάθεστε στο σπίτι μόνοι και καλείτε κάποια φίλη για καφέ. Πάντα υπάρχει κάποιος λόγος.\nΓια τη ζύμη τάρτας: 250 γρ. αλεύρι\n150 γρ. βούτύρο σε θερμοκρασία δωματίου\n2-3 κουταλιές της σούπας κρύο νερό\nΚοσκινίστε το αλεύρι σ΄ένα μεγάλο μπολ και ρίξτε και το αλάτι. Κόψτε το βούτυρο σε μικρά κομματάκια και ρίξτε τα στο αλεύρι. Ανακατέψτε με τα χέρια μέχρι να γίνουν τρίμματα. Ρίξτε και το νερό και ζυμώστε μέχρι να γίνει μια ομοιογενής ζύμης. Τυλίξτε την σε διάφανη μεμβράνη και βάλτε την στο ψυγείο μέχρι να ετοιμάσετε τη γέμιση.\n2 φρέσκα ψιλοκομμένα κρεμμυδάκια\n2 φλυτζ. κρέμα γάλακτος\nΣωτάρετε τα κρεμμυδάκια σε μια κατσαρόλα μαζί με το βούτυρο και μετά ρίξτε και το σπανάκι. Ρίξτε αλάτι και πιπέρι και αφήστε το στη φωτιά μέχρι να εξατμιστουν τα υγρά του. Κατεβάστε το από τη φωτιά και ρίξτε τη φέτα, τον άνηθο , τα αυγά χτυπημένα και την κρέμα γάλακτος. Ανακατέψτε καλά το μίγμα.\nΒγάλτε τη ζύμη από το ψυγείο και μ΄έναν πλάστη ανοίξτε τη σε φύλλο πάχους μισό περίπου εκατοστό. Κόψτε μ΄ένα κουπ πατ δίσκους και αφού βουτυρώσετε και αλευρώσετε τα ειδικά φορμάκια για ταρτάκια βάλτε τους δίσκους μέσα στα φορμάκια. Μοιράστε τη γέμιση πάνω από τη ζύμη και ψήστε σε προθερμασμένο φούρνο στους 180 βαθμούς για 30 περίπου λεπτά.\nread more "Αλμυρά ταρτάκια με σπανάκι"\nΑναρτήθηκε από eleftheria στις 10:00 π.μ. 0 σχόλια\nΑυτά τα αλμυρά μπισκοτάκια γίνονται πολύ αφράτα και είναι τέλεια για να συνοδεύσετε το πρωινό σας ή και τον απογευματινό καφέ σας. Ακόμα είναι και πολύ ωραία για τα παιδιά σαν κολατσιό για το σχολείο.\n1 κοφτή κουταλιά του γλυκού αλάτι\n2 κουταλιές του γλυκού baking powder\n2 κουταλιές της σούπας μαύρο σουσάμι\nΒάζουμε το αλεύρι ,το αλάτι και το baking powder σ΄ένα μπολ και ανακατεύουμε. Στη συνέχεια ρίχνουμε και το βούτυρο σε κομματάκια. Ανακατεύουμε με τα χέρια μας μέχρι να γίνουν τρίμματα. Προσθέτουμε την γραβιέρα και το γιαούρτι και ζυμώνουμε το μίγμα καλά. Αν τυχόν κολλάει στα χέρια, προσθέστε ελάχιστο αλεύρι. Πλάστε τη ζύμη σε ένα μακρόστενο σχετικά χοντρό κομμάτι και κόψτε το σε φέτες για να φτιάξετε τα μπισκότα. Βάλτε τα σ΄ένα ταψί όπου έχεετε απλώσει ένα αντικολλητικό χαρτί. Αλείψτε τα με το χτυπημένο αυγό και πασπαλίστε τα με το σουσάμι. Ψήστε τα σε προθερμασμένο φούρνο στους 180 βαθμούς για 20-25 λεπτά, ανάλογα πόσο χοντρά τα έχετε φτιάξει.\nread more "Αλμυρά μπισκότα"\nΑναρτήθηκε από eleftheria στις 9:16 π.μ. 0 σχόλια\nΤα δαμάσκηνα είναι μια πολύ καλή πηγή σιδήρουμ γι΄αυτό καλό θα είναι να φροντίσουμε να τα βάλουμε στη διατροφή σας. Υπάρχουν πολλοί τρόποι για να τα καταναλώσουμε, φρέσκα, ξηρά, σε κέικ,στο φαγητό ,σε μαρμελάδα.Δείτε παρακάτω μερικούς τρόπους.\nΓλυκόξινη μαρμελάδα(τέλειο συνοδευτικό για χοιρινό)\nΣε μια κατσαρόλα βάζουμε μια κουταλιά ελαιολαδο και σωτάρουμε ένα μικρό ψιλοκομμένο κρεμμύδι μέχρι να χρυσίσει. Προσθέτουμε 1/2 κιλού δαμάσκηνα κομμένα στα τέσσερα,1/2 φλυτζ. ξύδι , ένα ξύλο κανέλας και 100 γρ. ακατέργαστη ζάχαρη. Ανακατεύουμε μέχρι να λιώσει η ζάχαρη. Στη συνέχεια σιγοβράζουμε μέχρι να μαλακώσουν τα δαμάσκηνα και να πήξει η μαρμελάδα. Τη φυλάσσουμε σε αποστειρωμένα γυάλινα βάζα.\nΣίγουρα μπορείτε να βρείτε στην αγορά, αλλά δεν έχει πιο πλάκα να τα φτιάξετε μόνοι σας; Λοιπόν, προθερμαίνουμε το φούρνο στους 130 βαθμούς. Κόβουμε στη μέση τα δαμάσκηνα και βγάζουμε τα κουκούτσια. Τα βάζουμε σ΄ένα βαθύ πιάτο και προσθέτουμε μια κουταλιά της σούπας ελαιόλαδο και μια κουταλιά της σούπας μέλι. Τ΄ανακατεύουμε καλά και κατόπιν τα στρώνουμε σ΄ένα ταψί φούρνου στο οποίο έχουμε απλώσει ένα κομμάτι αντικολλητικό χαρτί. Βάζουμε τα δαμάσκηνα με τη κομμένη μεριά προς τα πάνω. Τα ψήνουμε γύρω στις 4-5 ώρες μέχρι να αποξηραθούν. Τα βάζουμε σε αποστειρωμένα βάζα και τα διατηρούμε στο ψυγείο.\nΜπάρες δημητριακών με δαμάσκηνα\nΣε μια κατσαρόλα λιώνουμε σε χαμηλή φωτιά 225 γρ. βούτυρο, 175 γρ. ακατέργαστη ζάχαρη και 25 γρ. μέλι. Κατεβάζουμε το σκεύος από τη φωτιά και προσθέτουμε 275 γρ. βρώμης, 1 μπανάνα, 2 δαμάσκηνα κομμένα σε μικρούς κύβους, 25 γρ. αποξηραμένα βερύκοκα ψιλοκομμένα και 25 γρ. σταφίδες. Ανακατεύουμε καλά. Αλείφουμε με βούτυρο μια στενόμακρη φόρμα 20χ30 εκ. και ψήνουμε στους 160 βαθμούς περίπου 30 λεπτά.\nΕπίσης στο κοκκινιστό μοσχαράκι που φτιάχνετε, μπορείτε μισή ώρα πριν το απ οσύρετε από τη φωτιά να ριξετε μερικά δαμάσκηνα. Δίνει στο φαγητό μια γλυκιά νοστιμάδα.\nread more "δαμάσκηνα"\nΑναρτήθηκε από eleftheria στις 9:02 π.μ. 0 σχόλια\nΕτικέτες Ειδικές συνταγές\nΠροχθές την Πέμπτη- ή μήπως ήταν Παρασκευή- δεν θυμάμαι ,αλλά δεν έχει και τόση σημασία,έβλεπα τους νηστικούς πράκτορες στην τηλεόραση μέχρι να έρθει η ώρα να φύγω από το σπίτι. Η αγαπητή Ντίνα μας παρουσίασε μια πολύ ωραία τάρτα με μύρτιλο. Νομίζω ότι αξίζει να τη δοκιμάσετε.\n10 κουταλιές της σούπας νερό\nΚοσκινίζουμε σε ένα μεγάλο μπολ το αλεύρι. Προσθέτουμε την ζάχαρη και το αλάτι και ανακατεύουμε. Ρίχνουμε το βούτυρο κομμένο σε κομμάτια σε θερμοκρασία δωματίου. Ανακατεύουμε το βούτυρο με τη σκόνη μέχρι να ενσωματωθεί το βούτυρο και να γίνουν τρίμματα. Ρίχνουμε και το νερό και ζυμώνουμε. Αντί για νερό μπορούμε να χρησιμοποιήσουμε χυμό blueberry. Έτσι η ζύμη μας θα πάρει μια πιο ιδιαίτερη γεύση. Τυλίγουμε τη ζύμη σε ζελατίνη ή τη βάζουμε σε μια σακούλα τροφίμων και την αφήνουμε στην κατάψυξη.\nΑλείφουμε μια κουμπωτή φόρμα ή μια ταρτιέρα με βούτυρο και βγάζουμε τη ζύμη από την κατάψυξη. Θα πρέπει να είναι παγωμένη. Παίρνουμε τον τρίφτη και τρίβουμε τη ζύμη από την χοντρή μεριά του τρίφτη μέσα στο σκεύος. Τρίβουμε όλη τη ζύμη να γεμίσει ο πάτος του σκεύους. Αν θέλετε μπορείτε να κρατήσετε ένα πολύ μικρό κομμάτι για να ρίξετε τρίμματα επάνω στη τάρτα. Ψήνουμε την βάση της τάρτας στους 180 βαθμούς .(μη με ρωτάτε χρόνο, μέχρι να δείτε να έχει πάρει χρώμα και να έχει ψηθεί)\n200 γρ. τυρί κρέμα(αν θέλετε μπορείτε να χρησιμοποιήσετε light)\n1 φακελάκι ζελέ σε σκόνη(γεύση λεμόνι)\n400 γρ. γλυκό του κουταλιού μύρτιλο ή blueberry\nΧτυπάμε στο μίξερ την κρέμα γάλακτος ν΄αφρατέψει. Ρίχνουμε στη συνέχεια το τυρί και ανακατεύουμε. Διαλύουμε το ζελέ μέσα σε νερό και το ρίχνουμε και αυτό στη κρέμα. Ανακατεύουμε λίγο ακόμη και ρίχνουμε την κρέμα επάνω στη βάση. Βάζουμε στο ψυγείο να κρυώσει.\nΜόλις κρυώσει ρίχνουμε από επάνω το γλυκό του κουταλιού και καβουρντισμένα αμύγδαλα. Μπορείτε να ρίξετε και ψημένα τρίματα από τη ζύμη(αν έχετε κρατήσει) .\nread more "Τάρτα με μύρτιλο"\nΑναρτήθηκε από eleftheria στις 8:40 π.μ. 0 σχόλια\nΞέρατε εσείς ότι το έτος 2004 ανακηρύχτηκε παγκοσμίως ως έτος ρυζιού. Εγώ πάντως δεν το ΄ξερα. Μέχρι πρόσφατα που το διάβασα κάπου. Κι αυτό γιατί; Γιατί το ρύζι είναι ένα δημητριακό που καλλιεργείται πάνω από δυο χιλιάδες χρόνια. Εντυπωσιακό, δεν είναι; Πολλά είναι τα πράγματα που μπορούμε να κάνουμε με το ρύζι . Κυρίως πιάτο, συνοδευτικό, γλυκό, ποτό αλλά και γλυκό κρασί που φτιάχνουν αν δεν κάνω λάθος κάπου στην Ασία. Παρακάτω σας δίνω μια συνταγή για ριζότο. Το καλό με το ριζότο είναι ότι ο καθένας μπορεί να φτιάξει τη δική του συνταγή χρησιμοποιώντας ότι του αρέσει.\n1 1/2 φλυτζ. μακρύκοκκο ρύζι\nλίγο τζίντζερ φρέσκο\n300 γρ. μανιτάρια(ότι προτιμάτα: πορτομπέλο, βιολέτους,πορτσίνι)\n1/2 φλυτζ. αρακά\n4 κουταλιές σούπας κουκουνάρι\n250 γρ. χοιρινό (ψαρονέφρι ή ότι άλλο μέρος του ζώου χωρίς λίπος)\n1πράσινη πιπεριά,1 κόκκινη,1 κίτρινη\n1 φλυτζ. καλαμπόκι\nΑλάτι, πιπέρι και λίγο κόλιαντρο\nΒάζουμε λίγο λάδι(ελαιόλαδο κατά προτίμηση ή σησαμέλαιο αν σας αρέσει η γεύση) σ΄ένα βαθύ τηγάνι. Κόβουμε το κρεμμύδι σε φέτες και τις πιπεριές σε λεπτές λωρίδες. Τις σωτάρουμε λίγο στο τηγάνι. Τις βγάζουμε και τις αφήνουμε στην άκρη.\nΣτην συνέχεια ρίχνουμε στο τηγάνι τα μανιτάρια και μαγειρεύουμε για 10΄περίπου με κλειστό το καπάκι. Ανοίγουμε το καπάκι και αφήνουμε να εξατμιστούν τα υγρά τους.\nΡίχνουμε το κοτόπουλο και το χοιρινό κομμένα σε μικρά κομματάκια και τα σωτάρουμε γύρω στα 10-15 λεπτά μέχρι να μαγειρευτούν. Στη συνέχεια σβήνουμε με το λευκό κρασί και αφήνουμε να εξατμιστεί το αλκοόλ για να μη μας πικρίσει το φαγητό. Ρίχνουμε το τζίντζερ, τη soya,το κουκουνάρι, τις πιπεριές και το κρεμμύδι που είχαμε κρατήσει στην άκρη.\nΕχουμε βράσει για 15΄λεπτά τον αρακά μας σε ένα μικρό κατσαρολάκι και τον ρίχνουμε κι αυτόν. Στη συνέχεια ρίχνουμε και το καλαμπόκι.Κατόπιν ρίχνουμε και το ρύζι. Αλατοπιπερώνουμε και προσθέτουμε και το κόλιαντρο. Ρίχνουμε 1 φλυτζ. νερό και αφήνουμε να βράσει το ρύζι μέχρι να πιεί το ζουμί του. Αυτό θα γίνει πολύ ρήγορα, γι΄αυτό σας συνιστώ να μην απομακρυνθείτε για ώρα από το φαγητό σας. Μόλις πιεί το ζουμί του ρίχνουμε άλλο ένα φλυτζάνι νερό. Συνεχίζουμε έτσι μέχρι το ρύζι μας να βράσει. Στο τέλος ρίχνουμε και λίγο μαιντανό και προσθέτουμε και τα βραστά αυγά μας κομμένα στα οκτώ. Αν θέλετε μπορείτε να ρίξετε και λίγο ντοματούλα φρέσκα κομμένη σε μικρά κομμάτια.\nΑποσύρετε το φαγητό από τη φωτιά. Είναι καλό να καταναλώνεται αμέσως γιατί όσο κάθεται το ρύζι πίνει το ζουμάκι που έχει το φαγάκι σας, και γίνεται λιγο πιο στεγνό\nread more "Ριζότο"\nΑναρτήθηκε από eleftheria στις 8:41 π.μ. 0 σχόλια\nΤέλειωσε το καλοκαίρι, άρχισαν κι τα σχολεία. Τα κεφάλια μέσα όπως λέμε. Ξύπνημα από τις 7 μέσα στα σκοτάδια. Τέλος πάντων ,δεν θέλω να σας πιάσει και καμιά κατάθλιψη. Γι΄αυτό φτιάξτε ένα γλυκό. Δεν ξέρω για εσάς, αλλά εμένα ένα γλυκό πάντα μου αλλάζει τη διάθεση..\n2 φλυτζ. καρύδια\n8 ασπράδια χτυπημένα σε μαρέγκα\n1 1/4 φλυτ. ζάχαρη\n3 κουτ. κοφτό αλεύρι\nΧτυπάμε τα ασπράδια σε μαρέγκα. Στη συνέχεια ρίχνουμε τη ζάχαρη, το αλεύρι και την κανέλα ανακατεμένα όλα μαζί. Μετά ρίχνουμε και τα καρύδια. Σ΄ένα ταψί φούρνου στρώνουμε ένα αντικολλλητικό χαρτί και απλώνουμε το μίγμα της μαρέγκας . Το ψήνουμε 25 λεπτά.\n1 κουτί κορν φλάουρ\nΣ' ένα μπολ ανακατεύουμε τη ζάχαρη, το κορν φλάουρ και τη βανίλια. Τα ρίχνουμε μέσα στο γάλα και το βάζουμε στη φωτιά να βράσει. Στη συνέχεια ριχνουμε και τα υπόλοιπα υλικά. Αφήνουμε την κρέμα να κρυώσει.\nΚόβουμε τη μαρέγκα σε τρία ίδια μακρόστενα κομμάτια. Βάζουμε το πρώτο κομμάτι και ρίχνουμε από πάνω την κρέμα. Κάνουμε το ίδιο και με τα υπόλοιπα. Βάζουμε το γλυκό λίγο στο ψυγείο για να σφίξει η κρέμα. Στο τέλος χτυπάμε σαντιγύ και σκεπάζουμε την τούρτα. Θρυμματίζουμε καρύδια στο γουδί και ρίχνουμε πάνω από τη σαντιγύ.\nread more "Νουγκατίνα"\nΑναρτήθηκε από eleftheria στις 7:41 π.μ. 0 σχόλια\nΤο γνωστό λίγο πολύ σε όλους μας αυτό γλυκό. Ανάλαφρο, εύκολο και πεντανόστιμο.\n4 φλυτζ. γάλα\n1 φλυτζ. όχι πολύ γεμάτο ζάχαρη\n2 πακέτα σφολιατίνες\nΒράζουμε το γάλα και ρίχνουμε μέσα το κορν φλάουρ. Αφήνουμε το μίγμα να κρυώσει. Στη συνέχεια χτυπάμε το βιτάμ με τη ζάχαρη ν΄αφρατέψει και ρίχνουμε μέσα τον κρόκο και τη βανίλια. Χτυπάμε λίγο ακόμα να ενσωματωθεί το αυγό.\nΣ΄ένα πυρέξ στρώνουμε μια στρώση σφολιατίνες και ρίχνουμε από πάνω την μισή κρέμα.Για τη δεύτερη στρώση κόβουμε τις σφολιατίνες κατά μήκος στη μέση και τις βάζουμε πάνω από τη στρώση κρέμας. Ρίχνουμε από πάνω και την υπόλοιπη κρέμα. Βάζουμε το σκεύος στο ψυγείο να σφίξει η κρέμα.\nΣτη συνέχεια χτυπάμε σαντιγύ και απλώνουμε μια στρώση πάνω από την κρέμα. Θρυμματίζουμε τις σφολιατίνες που περίσσεψαν και τις ρίχνουμε πάνω από τη σαντιγύ.\nΒάζουμε το γλυκό στο ψυγείο μερικές ώρες πριν το σερβίρουμε.\nread more "Μιλφέιγ"\nΑναρτήθηκε από eleftheria στις 7:18 π.μ. 0 σχόλια\nΌπως μας υποσχέθηκε η ΕΜΥ ο καιρός χάλασε. Παιδιά, πηγαίνουμε προς το χειμώνα. Και προβλέπεται ένας δύσκολος χειμώνας. Να φτιάχνουμε τουλάχιστον κανά γλυκάκι να γλυκαινόμαστε βρε αδερφέ. ΄Ενα ωραίο σοκολατένιο κέικ είναι για μένα ο πιο ωραίος τρόπος να γλυκαθούμε λιγάκι. Δεν συμφωνείτε; Τα κρύα απογεύματα του χειμώνα όταν θα χτυπάνε τα δόντια από το κρύο, καθότι η τιμή του πετρελαίου θα φτάσει στα ύψη και αλοίμονο σε μας που ζούμε στη βόρεια Ελλάδα, ένα κομματάκι ζεστό σοκολατένιο κέικ θα μας βοηθήσει να πάνε τα φαρμάκια κάτω.\n6 κρόκους λίγο χτυπημένους\n1 1/2 κουταλιά σούπας κονιάκ\n8 κουταλιές σουπας νερό\n1 κουταλάκι λεμόνι.\n1 1.2 φλυτζ. αλεύρι και 2 κουταλάκια baking\nΡίχνουμε το Βιτάμ σε μια κατσαρόλα και το βάζουμε σε χαμηλή φωτιά να λιώσει. Στη συνέχεια ρίχνουμε τη ζάχαρη και το κακάο τα οποία έχουμε προηγουμένω ανακατέψει σε ένα μπολ. Τ΄αφήνουμε λίγο στη φωτιά και μόλις αρχίσει να παίρει βράση ρίχνουμε μέσα το κονιάκ μαζί με το λεμόνι και το νερό τα οποία έχουμε ανακατέψει από πριν σ΄ένα ποτήρι. Αφήνουμε το μίγμα να κρυώσει λίγο και ρίχνουμε τους κρόκους.\nΚρατάμε από το μίγμα αυτό ένα ποτήρι.\nΧτυπάμε τα ασπράδια μαρέγκα. Στο υπόλοιπο μίγμα της κατσαρόλας ρίχουμε κουταλιά κουταλιά τα ασπράδια μαρέγκας εναλλαξ με 1 1/2 φλυτζάνι αλεύρι και 2 κουταλάκια baking.\nΡίξτε το μίγμα σε ένα μεσαίο ταψάκι και ψήστε το στους 180 βαθμούς για 40 περίπου λεπτά. Όταν είναι έτοιμο θα δείτε ότι θα έχει ξεκολλήσει από τα τοιχώματα του ταψιου. Μόλις το βγάλετε από τον φούρνο ρίξτε από πάνω το ποτήρι από το μίγμα που έχετε κρατήσει.\nread more "Κέικ με κακάο ( στην κατσαρόλα)"\nΑναρτήθηκε από eleftheria στις 7:08 π.μ. 0 σχόλια\nΤι πιο εύκολο και δροσιστικό για το καλοκαίρι από ένα ζελέ; Σωστά; Σωστά. Καμιά φορά όμως τα ζελέ μπορεί να έχουν κάπως βαρετή εμφάνιση. Η παρακάτω συνταγή συνδυάζει τα παραπάνω αλλά και κάτι ακόμα.΄Εχει "μάτι" που λέμε. Κοινώς, έχει και ωραία εμφάνιση.\n1 Total γιαούρτι\n1 ζελέ ανανά\n2 φλυτζ. χυμό ανανά\n1 φλυτζ. χυμό πορτοκάλι\n1 φακελάκι ή 1 φύλλο ζελατίνη\n1 φλυτζ. άχνη\n2 ζελέ: 1 πράσινο(λάιμ) και 1 κόκκινο(φράουλα ή βατόμουρο).\nΧτυπάμε το γιαούρτι με τη ζάχαρη.\nΔιδαλύουμε το ζελέ ανανά με το 1 φλυτζ. χυμό ανανά αφου το ζεστάνουμε πρώτα και μετά ρίχνουμε και το δεύτερο φλυτζάνι ανανά.\nΖεσταίνουμε το πορτοκάλι και διαλύουμε μέσα σ΄αυτό την ζελατίνη. την οποία έχουμε προηγουμένως μουλιάσει σε κρύο νερό.\nΡίχνουμε το ζελέ και το χυμό πορτοκάλι στο γιαούρτι. Βάζουμε το μίγμα στο ψυγείο να κρυώσει λίγο. Στο μεταξύ έχουμε ετοιμάσει το πράσινο και το κόκκινο ζελέ σύμφωνα με τις οδηγίες του πακέτου και τα έχουμε κρυώσει και έχουν σταθεροποιηθεί. Τα κόβουμε σε κομματάκια και τα ρίχνουμε μέσα στο μίγμα του ζελέ το οποίο θα πρέπει να έχει κρυώσει και να έχει αρχίσει να γίνεται σαν κρέμα.\nΡίχνουμε όλο το υλικό σε μια φόρμα του ζελέ και το βάζουμε στο ψυγείο να παγώσει και να σταθεροποιηθεί.\nread more "Ζελέ πολύχρωμο"\nΑναρτήθηκε από eleftheria στις 6:47 π.μ. 0 σχόλια\nΤην πρώτη φορά που τα δοκίμασα ήταν ένα βράδυ παραμονή Πρωτοχρονιάς. Είχα τραπέζι και ήθελα κάτι σε κρακεράκι ή πιτάκι για να τα σερβίρω σαν ορεκτικό με μια ποικιλία αλλαντικών και τυριών. Την συνταγή την είχα βρεί σε κάποιο περιοδικό που είχε συνταγές για χριστουγεννιάτικα τραπέζια. Δοκιμάστε τα. Είμαι σίγουρη ότι θα σας αρέσουν.\n500 γρ. άσπρο αλεύρι\nμαγιά σε σκόνη\nχλιαρό γάλα (περίπου 1/4 του λίτρου)\nΡίχνουμε το αλεύρι πάνω στον πάγκο εργασίας μας και ανοίγουμε μια λακούβα στη μέση. Ρίχνουμε εκεί το βούτυρο σε κομματάκια, τη μαγιά, το αλάτι και το χλιαρό γάλα. Ζυμάωνουμε μέχρι να πετύχουμε ένα μαλακό ζυμάρι.\nΑφήνουμε τη ζύμη να φουσκώσει μισή ώρα τουλάχιστον. Μετά χρησιμοποιούμε τον πλάστη και ανοίγουμε τη ζύμη σ΄ένα μεγάλο ορθογώνιο. Τη διπλώνουμε στα τέσσερα και την ξαναανοίγουμε σ΄ένα μεγάλο ορθογώνιο. Επαναλαμβάνουμε αυτήν την διαδικασία τρείς με τέσσερις φορές.\nΣτο τέλος ανοίγουμε τη ζύμη σ΄ένα φύλλο αρκετά λεπτά σε σχήμα πάλι ορθογώνιο. Χρησιμοποιούμε το οδοντωτό ροδάκι και κόβουμε τη ζύμη σε μικρούς ρόμβους και τρυπάμε τη ζύμη εδώ κι εκεί μ΄ένα πηρούνι. (Πως κόβουμε τη ζύμη σε ρόμβους: χαράζουμε με το ροδάκι κατά μήκος της ζύμης παράλληλες γραμμές σε απόσταση η μία από την άλλη έτσι ώστε να σχηματιστούς ισομεγέθεις λωρίδες. Κατόπιν χαράσουμε κάθετες πλάγιες προς τις προηγούμενες λωρίδες σε ίσες αποστάσεις η μια από την άλλη). Στην φάση αυτή μπορείτε να φυλάξετε τα πιτάκια στην κατάψυξη και να τα τηγανίσετε όποτε θέλετε.\nΑφού κόψετε τους ρόμβους ζεστάνετε το λάδι και ρίξτε μέσα λίγους λίγους τους ρόμβους και τηγανίστε τους μέχρι να πάρουν ένα χρυσό χρώμα και θα έχουν γίνει τραγανοί και τους απλώνουμε πάνω σε απορροφητικό χαρτί κουζίνας.\n΄Ετοιμα τα πιτάκια σας. Φτιάξτε κι ένα ντιπ αν θέλετε με γιαούρτι και λίγο σκόνη κρεμμυδόσουπας knorr και ευχαριστηθείτε τα.\nread more "Πιτάκια τηγανιτά"\nΑναρτήθηκε από eleftheria στις 7:46 π.μ. 0 σχόλια\nread more "Τυρόψωμα"\nΑναρτήθηκε από eleftheria στις 7:06 π.μ. 0 σχόλια\nΤα γλυκά φιογκάκια είναι κατά τη γνώμη μια εξαιρετική λιχουδιά. Τρώγονται το πρωί μαζί με το πρωινό σας ή το απόγευμα μαζί με τον καφέ σας ή ακόμα και το βράδυ που θέλετε κάτι γλυκό. Γενικά τρώγονται όλη την ημέρα και κάθε ώρα της ημέρας.\n1/2 κουταλιά σούπας κρέμα γάλακτος\nάχνη και λάδι για το τηγάνισμα\nΧτυπήστε το βούτυρο μαζί με τη ζάχαρη να ασπρίσει και ν΄αφρατέψει. Προσθέστε ένα ένα τα αυγά, την κρέμα γάλακτος και το ξύσμα και χτυπήστε λίγο ακόμα ν΄ανακατευτούν καλά όλα τα υλικά. Κοσκινίστε το αλεύρι με το baking powder και προσθέστε το λίγο λίγο στη ζύμη ανακατεύοντας προσεκτικά. Ανακατέψτε καλά μέχρι το αλεύρι να ανακατεύτεί καλά με το βούτυρο και η ζύμη να γίνει λεία και σφιχτή.\nΑνοίξτε μ΄ένα πλάστη τη ζύμη σε φύλλο πάχους 2 εκ. και μήκους 15 εκ. Δέστε τις λωρίδες μία μία σε φιόγκους.\nΖεστάνετε καλά το λάδι στο τηγάνι και τηγανίστε τα φιογκάκια μέχρι να πάρουν ένα χρυσόξανθο χρώμα. Με μια τρυπητή κουτάλα βγάλτε τα και ακουμπήστε τα πάνω σ΄ένα απορροφητικό χαρτί. Στη συνέχεια βάλτε τα σε μια πιατέλα και πασπαλίστε τα με άχνη και........καλή σας όρεξη.\nread more "Γλυκά φιογκάκια"\nΑναρτήθηκε από eleftheria στις 1:36 π.μ. 0 σχόλια\nread more "Παστάκια με βερύκοκο"\nΑναρτήθηκε από eleftheria στις 1:26 π.μ. 0 σχόλια\nΓια τους εραστές της σοκολάτας. Φτιάξτε αυτά τα σοκολατάκια, που είναι και πολύ εύκολα, αλλά ένα πράγμα σας λέω. Μην τα τοποθετήσετε σε πολύ εμφανές σημείο στο σπίτι σας γιατί δεν θα σταματήσετε να τρώτε.\n125 γρ, ασπρισμένα και κοπανισμένα αμύγδαλα\nΠρώτα μια συμβουλή για τη σοκολάτα. Μην τη λιώνετε ποτέ σε δυνατή φωτιά γιατί μόλις κρυώσει θα είναι θαμπή και μαύρη. Προτιμότερο είναι να τη λιώνετε σε μπαιν μαρί.\nΛοιπόν η συνταγή τώρα. Βάλτε τη ζάχαρη και το βούτυρο σε χαμηλή φωτιά και ανακατεύετε συνεχώς μέχρι να λιώσει η ζάχαρη και το μίγμα να χρυσίσει ελαφρά. Προσθέστε τα κοπανισμένα αμύγδαλα και συνεχίσετε ν΄ανακατεύετε μέχρι το μίγμα να πάρει ένα πιο σκούρο χρώμα. Αδειάστε το μίγμα επάνω σ΄ένα ταψί φούρνου στο οποίο έχετε στρώσει ένα αντικολλητικό χαρτί το οποίο έχετε προηγουμένως λαδώσει με αρκετό λάδι.\nΜόλις κρυώσει το μίγμα, σπάστε το σε μικρά κομμάτια.\nΖεστάνετε την κρέμα γάλακτος σε μπαιν μαρί και ρίξτε μέσα τη κουβερτούρα σε μικρά κομμάτια. Ανακατεύετε μέχρι να λιώσει η σοκολάτα και το μίγμα να γίνει ομοιογενές. Αφήστε την να κρυώσει ελαφρά και στη συνέχεια ρίξτε μέσα τα κομμάτια με τα αμύγδαλα.\nΠάρτε ένα κουτάλι σούπας και πάρτε από την κατσαρόλα μικρές μάζες σοκολάτα με αμύγδαλα και βάλτε τες πάνω σ΄ένα βουτυρωμένο αλουμινόχαρτο. Βάλτε τα στο ψυγείο να σφίξουν. Βάλτε τα σε όμορφα χρωματιστά χαρτάκια και προσφέρετε τα σε μια γιορτή ή και σ΄ένα καφέ με τις φίλες σας.\nread more "Τραγανά σοκολατάκια με αμύγδαλα"\nΑναρτήθηκε από eleftheria στις 1:14 π.μ. 0 σχόλια\nΠαρόλο που είμαστε ακόμη μακριά από τα Χριστούγεννα, εγώ θα σας δώσω μια ωραία συνταγή για χριστουγεννιάτικα σοκολατάκια έτσι για να την έχετε υπ΄όψιν σας. Τα Χριστούγεννα είναι η πιο αγαπημένη μου εποχή και υπάρχουν τόσα πολλά γλυκά που μπορείς να φτιάξεις. Και το σπίτι πλημμυρίζει από μυρωδιά βανίλιας και κανέλας.\n400 γρ. μέλι\n100 γρ. κοπανισμένα αμύγδαλα\n1/2 κουταλάκι του γλυκου κανέλα\n200 γρ. ψιλοκομμένα φρούτα γλασέ\n100 γρ. κοπανισμένα φουντούκια\n75 γρ. κοπανισμένα φουντούκια για να τυλίξετε τα σοκολατάκια\nΒάλτε το μέλι σε χαμηλή φωτιά να πάρει μια βράση. Τραβήξτε το από τη φωτιά και προσθέστε σιγά σιγά τα αμύγδαλα, το κακάο, την κανέλα. τα φρούτα γλασέ και τα κοπανισμένα φουντούκια. Ανακατέψτε καλά το μίγμα. Αφήστε το να κρυώσει. Αν το μίγμα είναι πολύ υδαρές προσθέστε λίγα ακόμη φουντούκια.\nΠλάστε μπαλάκια και τυλίξτε τα σε κοπανισμένα φουντούκια.\nΜπορείτε να τα διατηρήσετε μέσα σε μεταλλικό κουτί. Τις μέρες των εορτών βάλτε σ΄ένα διακοσμητικό σας μπολ λίγο χρυσόχαρτο και ακουμπήστε επάνω τα σοκολατάκια. Θα δείτε πόσο όμορφα θα φαίνονται.\nread more "Χριστουγεννιάτικα σοκολατάκια"\nΑναρτήθηκε από eleftheria στις 12:38 π.μ. 0 σχόλια\nΛοιπόν, αυτά τα παστάκια είναι πολύ νόστιμα ,εύκολα και μπορείτε πολύ όμορφα να τα βάλετε σ΄έναν δίσκο και να προσφέρετε στους φίλους σας ένα πολύ όμορφο και γευστικό γλυκάκι.\n2 κουταλάκια του γλυκού τριμμένο τζίντζερ\n1 κουταλάκι του γλυκού κοφτό baking powder\n250 γρ. τριμμένη σοκολάτα κουβερτούρα\n200 γρ. ξανθή σταφίδα\n150μ γρ. κουβερτούρα για ν΄αλείψουμε τα παστάκια από πάνω\nκερασάκια γλυκό, κολοκύθι γλυκό\nΛιώνουμε την κουβερτούρα σε χαμηλή φωτιά. Προσέξτε μην είναι δυνατή γιατί η σοκολάτα θα μαυρίσει και θα θολώσει. Χτυπάμε το βούτυρο μαζί με τη ζάχαρη ν΄ασπρίσει και ν΄αφρατέψει και προσθέτουμε τη βανίλια, το τζίντζερ και ένα ένα τ΄αυγά. Χτυπήστε για πολύ λίγο ακόμα μέχρι ν΄ανακατευτούν όλα τα υλικά. Στη συνέχέια ανακατέψτε το αλεύρι με το baking powder και τη ν τριμμένη σοκολάτα. Ρίξτε στο μίγμα του βουτύρου κουταλιά κουταλιά ενώ συγχρόνως θ΄ανακατεύετε με μια πλαστική σπάτουλα. Ψιλοκόψτε τη σταφίδα, αλευρώστε την και ανακατέψτε την με τη ζύμη.\nΣ΄ενα ταψί φούρνου απλώστε ένα αντικολλητικό χαρτί και βουτυρώστε το. Απλώστε τη ζ ύμη πάνω στο χαρτί και ψήστε σε προθερμασμένο φούρνο στους 175 βαθμούς για 25 λεπτά. Αφού ψηθεί βγάλτε το από το φούρνο και αφήστε το να κρυώσει. Κόψτε το σε μικρά τετράγωνα κομματάκια.\nΛιώστε τα 150 γρ. κουβερτούρας σε μπαιν μαρί και ρίξτε από μια κουταλιά σε κάθε ένα παστάκι. Αν θέλετε στολίστε από επάνω με γλυκό κερασάκι ή κολοκύθι\nΕύκολο δεν ήταν; Και δεν υπάρχει περίπτωση να αποτύχετε στην παρασκευή του.\nread more "Παστάκια με τζίντζερ"\nΑναρτήθηκε από eleftheria στις 12:28 π.μ. 0 σχόλια\nΜια ακόμα συνταγή για πιτάκια.\n700 φύλλο κρούστας\n500 γρ. κιμά από κότα\n300 γρ. τριμμένο καρότο\n100 γρ. φιδέ\nαλάτι, πιπέρι ,δυόσμο ή κόλιαντρο ψιλοκομμένο\n3 κουταλιές ψιλοκομμένο μαιντανό\n1/2 κουταλάκι καυτερό κόκκινο πιπερι\nΖεματάμε τον φιδές σε βραστό νερό για 5 λεπτά. Ψιλοκόβουμε τα μανιτάρια. Σωτάρουμε το κρεμμύδι στο ελαιόλαδο και προσθέτουμε τον κιμά, τα μανιτάρια και τα καρότα. Τ΄αφήνουμε να μαγειρευτουν για 10 λεπτά. Τα τραβάμε από τη φωτιά και ρίχνουμε το ξύσμα λεμονιού , τη soya και τα μπαχαρικά. Ανακατεύουμε καλά.\nΚόβουμε κάθε φύλλο κρούστας οριζόντια στη μέση. Το βουτυρώνουμε ελαφρά μ΄ένα πινέλο και μ΄ένα κουπ πατ σχηματίζουμε τρεις δίσκους από 10 εκ. ο καθένας. Βάζουμε μια κουταλιά γέμιση στον κάθε δίσκο. Σχηματίζουμε ίδους δίσκους από το δεύτερο φύλλο. Σκεπάζουμε κάθε πιτάκια με το δεύτερο δίσκο και το τυλίγουμε προς τα κάτω έτσι ώστε να σχ ηματιστεί μια στρογγυλή πιτούλα. Τοποθετούμε τις πιτούλες σε ένα ταψί που έχουμε στ ρώσει αντικολλητικό χαρτί , τις αλείφουμε με βούτυρο και τις ψήνουμε σε προθερμασμένο φούρνο στους 170 βαθμούς για 40-45 λεπτά. Αν θέλουμε μπορούμε να τις πασπαλίσουμε με λίγο τυρί τριμμένο.\nΣε μια στρογγυλή πιατέλα απλώστε φύλλα μαρουλιού και τοποθετήστε επάνω τους τα πιτάκια. Επίσης αν θέλουμε μπορούμε να κάνουμε μια ελαφριά σάλτσα με ντοματάκια και να την σερβίρουμε μαζί με τα πιτάκια.\nread more "Πιτάκια με κιμά κότας"\nΑναρτήθηκε από eleftheria στις 7:25 π.μ. 0 σχόλια\nΑντί για τα συνηθισμένα τυροπιτάκια τολμήστε και δοκιμάστε μια διαφορετική συνταγή.\n250 γρ.φύλλο κρούστας\n3 κολοκυθάκια τριμμένα στον τρίφτη (στη χοντρή μεριά που τρίβουμε το τυρί)\n500 γρ. ανθότυρο και 1 κουταλάκι μέλι(προαιρετικά).\nΣωτάρουμε το κρεμμύδι και το σκόρδο στο ελαιόλαδο και προσθέτουμε και τα κολοκυθάκια. Ανακατεύουμε και μόλις εξατμιστούν τα υγρά τους, τραβήξτε το τηγάνι από τη φωτιά και προσθέτετε το τυρί και τα μπαχαρικά, το μέλι και τα αυγά και ανακατεύετε καλά.\nΚόβετε τα φύλλα σε ομοιόμορφες λουρίδες. Βάζετε από μια κουταλιά της σούπας στην άκρη κάθε φύλλου και αρχίστε να διπλώνετε γυρνώντας το φύλλο μια προς τα δεξιά και μια προς τα αριστερά ώστε να σχηματίσετε τριγωνάκια. Τηγανίστε τα τριγωνάκια σε ζεστό ελαιόλαδο μέχρι να χρυσίσουν και αφήστε τα να στραγγίσουν σε απορροφητικό χαρτί. Αν δεν θέλετε να τα τηγανίσετε, μπορείτε να αλείψετε με βούτυρο και να τα ψήσετε στον φουρνο σ τους 200 βαθμούς μέχρι να ροδίσει το φύλλο.\nΣας εύχομαι καλή επιτυχία\nread more "Πιτάκια με κολοκυθάκια και ανθότυρο"\nΑναρτήθηκε από eleftheria στις 7:05 π.μ. 0 σχόλια\nΜια ακόμα παραλλαγή της ομελέτας.\n3 μελιτζάνες ξεφλουδισμένες και κομμένες σε μικρούς κύβους\n2 ντομάτες ξεφλουδισμένες και κομμένες σε μικρούς κύβους\n100 γρ. αμύγδαλα, ασπρισμένα και κομμένα σε φετούλες ή κοπανισμένα\n200 γρ. λουκάνικο πικάντικο, κομμένο σε λεπτές φετούλες\n250 γρ. φρέσκο πολτό ντομάτας\nαλάτι, πιπέρι και θυμάρι\nΖεσταίνουμε το ελαιόλαδο σ΄ένα τηγάνι. Βάλτε τις μελιτζάνες στο τηγάνι σε χαμηλή θερμοκρασία, προσθέστε το αλάτι,το πιπέρι και το θυμάρι και σκεπάσετε το σκεύος. Όταν σχεδόν βράσουν, ρίξτε και τις ντομάτες και τα αμύγδαλα. Μόλις πάρουν μια βράση, αφαιρέσετε το παραπανίσιο λάδι και ριξτε το τηγάνι τα αυγά χτυπημένα. Αφήστε την ομελέτε να ψηθεί μέχρι ν΄αρχίσει να πήζει ελαφρά. Προσθέσετε και το λουκάνικο, αφήστε τ ην να ψηθεί, διπλώστε την και πασπαλίστε την με την παρμεζάνα. Σερβίρετε τ ην ζεστή και συνοδεύσετε την με ζεστή σάλτσα ντομάτας.\nread more "Ομελέτα με μελιτζάνες"\nΑναρτήθηκε από eleftheria στις 6:52 π.μ. 0 σχόλια\nΜια απλή ομελέτα μπορεί να γεμιστεί με μια ποικιλία μιγμάτων και να γίνει ένα νοστιμότατο φαγάκι.\nΥλικά για τ ην ομελέτα:\n3 αυγά, αλάτι, πιπέρι και λίγο βούτυρο για το τηγάνι.\n1. 25 γρ. καπνιστό ζαμπόν ή μπέικον\n25 γρ. μανιτάρια\nΨιλοκόβουμε το ζ αμπόν και τα μανιτάρια. Λιώνουμε το βούτυρο σ΄ένα τηγάνι, προσθέτουμε το μπέικον και τα μανιτάρια και τηγανίζουμε ελαφρά. Το διατηρούμε κάπου ζεστό μέχρι να φτιάξουμε την ομελέτα. Ρίχνουμε το μίγμα των αυγών και αφου ψηθεί η ομελέτα, ρίχνουμε στη μια μεριά το μίγμα και σκεπάζουμε με τ ην άλλη μεριά.\n2.2 κουταλιές κρέμα γάλακτος\n25 γρ. τριμμένη γραβιέρα\n1 κουταλάκι ψιλοκομμένα κρεμμύδια\nΡίχνουμε το μίγμα των αυγών για την ομελέτα στο τηγάνι. Μόλις ψηθεί ,ρίχνουμε στη μια μεριά την κρέμα γάλακτος και πασπαλίζουμε με το τυρί , τα κρεμμύδια και το αλατοπίπερο. Σκεπάζουμε με την άλλη μεριά της ομελέτας.\n3. 15 γρ. βούτυρο\n1 κουταλιά ψιλοκομμένο κρεμμύδι\n4 ελιές χωρίς το κουκούτσι\n225 γρ. ντοματάκια σε ντοματοπελτέ(έτοιμη συσκευασία)\nΛιώνουμε το βούτυρο σ΄ένα τηγάνι, προσθέτουμε το κρεμμύδι και το σωτάρουμε. Κόβομε τις ελιες και τις προσθέτουμε στο τηγάνι μαζί με τις ντομάτες και το χυμό τους τη ρίγανη και το αλατοπίπερο. Σιγοβράζουμε για 10 λεπτά περίπου μέχρι να εξατμιστεί το νερόκαι να σχηματιστεί ένα πηχτός πουρές.Ρίχνουμε στο τηγάνι τα αυγά για την ομελέτα και μόλια ψηθεί ρίχνουμε το μίγμα στη μιση μεριά. Σκεπάζουμε με την άλλη μισή μεριά της ομελέτας και σερβίρουμε.\nread more "Ομελέτες διάφορες"\nΑναρτήθηκε από eleftheria στις 3:01 π.μ. 0 σχόλια\nΜια από τις πιο απλές αλλά και και τις νόστιμες πίτες που έχετε φάει.\n80 γρ. γραβιέρα\n80 γρ. κεφαλογραβιέρα ή άλλο πικάντικο τυρί της προτίμησης σας\n40 γρ. πεκορινο\n20 γρ. μαγιά μπύρας\nΖυμώνουμε 100 γρ περίπου αλεύρι μαζι με τη μαγιά, την οποία έχουμε διαλύσει με λίγο χλιαρό νερό, μέχρι να γίνει ένα μαλακό ζυμάρι. Το κάνουμε μια μπάλα και το βάζουμε σε μια αλευρωμένη λεκάνη σκεπασμένο μ΄ένα πανί να φουσκώσει. Τρίβουμε 50 γρ. κεφαλογραβιέρα και το μισό πεκορίνο. Τα υπόλοιπα τυριά τα κόβουμε σε μικρά κομμάτια. Χτυπάμε τα αυγά και τ΄ανακατεύουμε με τα τυριά.Βάζουμε τα υπόλοιπα 400 γρ. αλεύρι στο τραπέζι,ανοίγουμε μια λακούβα,προσθέτουμε λίγο αλάτι, μια κουταλιά λάδι και μισό περίπου ποτήρι νερό και φέρνουμε στο κέντρο και ανακατεύουμε λίγο από το αλευρι. Προσθέτουμε και το ζυμάρι που έχει φουσκώσει καθώς και το μίγμα των τυριών .Δουλεύουμε με δύναμη όλα τα υλικά μαζί μέχρι το ζυμάρι να ξεκολλήσει από το τραπέζι. Το κάνουμε μια μπάλα και το βάζουμε σε μια αλευρωμένη λεκάνη να φουσκώσει. Όταν διπλασιαστεί σε όγκο, το βάζουμε σ΄ένα ταψί, το απλώνουμε με τα χέρια μας και το περιχύνουμε με λίγο λάδι. Ζεσταίνουμε το φούρνο στους 200 βαθμούς και ψήνουμε την πίτα για 30 λεπτά.\nread more "Πίτα με τυριά"\nΑναρτήθηκε από eleftheria στις 2:40 π.μ. 0 σχόλια\nΜια γευστικότατη πρόταση. Το μόνο μειονέκτημα της , αν μπορούμε να το πούμε έτσι, είναι ότι είναι τηγανιτά και όχι ψητά.\n25 γρ. μαγιά μπύρας και λίγο αλάτι\nΑπλώνουμε το αλεύρι πάνω σε μια επιφάνεια εργασίας ,ανοίγουμε μια λακουβίτσα και ρίχνουμε τη μαγιά μπύρας την οποία κόψαμε σε κομματάκια και διαλύσαμε σε λίγο χλιαρό νερό.Προσθέτουμε λίγο αλάτι και ζυμώνουμε προσθέτοντας λίγο ακόμα χλιαρό νερό, όσο χρειάζεται για να πάρουμε ένα ελαστικό ζυμάρι. Χωρίζουμε το ζυμάρι σε μικρά κομμάτια, και ανοίγουμε το καθένα μ΄έναν πλάστη σε δίσκους 10-12 εκ. διάμετρο.\n3 κομμάτια τυρί(φέτα,ιταλική μοτσαρέλα,ανθότυρο)\n500 γρ. μικρά ντοματάκια\nλάδι, ρίγανη, αλάτι και πιπέρι\nΑφού ανοίξουμε τα κομμάτια της ζύμης σε μικρούς δίσκους, τοποθετούμε 1-2 κουταλιές από τα ντοματάκια, τα οποία έχουμε βράσει με ελάχιστο νερό, σκεπάζουμε με το τυρί κομμένο σε φέτες και πασπαλίζουμε με τριμμένο πιπέρι,αλάτι και ριγανη. Διπλώνουμε το άλλο μισό του δίσκου πάνω από τη γέμιση και πατάμε τις άκρες να κολλήσουν καλά.\nΤηγανίζουμε τα πιτάκια σε καυτό λάδι και τα απλώνουμε σε απορροφητικό χαρτί για να φύγει το πολύ λάδι\nread more "Τυροπιτάκια με ντομάτα"\nΑναρτήθηκε από eleftheria στις 2:24 π.μ. 0 σχόλια\nΗ πίτα αυτή γίνεται από ζυμάρι ψωμιού. Είναι γευστικότατη και χορταστικότατη.\nΚοσκινίζουμε το αλεύρι επάνω στον πάγκο εργασίας μας. Ανοίγουμε στο κέντρο μια λακουβίτσα και τρίβουμε με τον τρίφτη εκεί τη μαγιά μπύρας. Προσθέτουμε από πάνω χλιαρό νερό ή γάλα και διαλύουμε τη μαγιά. Αρχίζουμε αμέσω να ζυμώνουμε το ζυμάρι ανακατεύοντας λίγο λίγο το αλεύρι μαζί με τη μαγιά και το νερό. Η ποσότητα νερού που θα χρειαστεί εξαρτάτια απο το πόσο μπορεί να απορροφήσει το αλεύρι μας. Στην αρχή το ζυμάρι θα κολλάει στα χέρια μας αλλά καθώς θα το δουλεύουμε χτυπώντας το πάνω στην επιφάνεια εργασίας μας θα αρχίσει να γίνεται λείο και δεν θα κολλάει τόσο. Συνεχίζουμε να ζυμώνουμε με δύναμη ,χωρίς να σταματάμε, για να μη διακοπεί η θερμότητα που παράγεται από τα χέρια μας και περνάει στο ζυμάρι. Σχηματίζουμε μια μπάλα και την βάζουμε σε μια άνετη λεκάνη την οποία έχουμε αλευρώσει . Χαράζουμε με το μαχαίρι ένα σταυρό στην επιφάνεια της ζύμης για να επιτρέψει να γίνει καλύτερη η ζύμωση. Αφήνουμε το ζυμάρι να φουσκώσει. Αυτό είναι και το πιο σημαντικό. Ο χώρος που θα αφήσουμε το ζυμάρι θα πρέπει να έχει 25-30 βαθμούς Κελσιου. Αν η θερμοκρασία ε ίναι πάνω από 30 βαθμούς ή αν υπάρχει πολύ κοντά πηγη θερμότητας, η ζέστη μπορεί να σταματήσει τη ζύμωση. Σκεπάστε το ζυμάρι με μια πετσέτα και τοποθετήστε από πάνω ένα μάλλινο υφασμα. Το ζυμάρι θα χρειαστεί περίπου 6 ώρες για να φουσκώσει. Μπορείτε να το προετοιμάσετε από την προηγούμενη μέρα.\n250 γρ. μυζήθρα\n150 γρ. σαλάμι κομμένο σε φέτες\nβασιλικό,λάδι,αλάτι και πιπέρι\nΠερνάμε τη μυζήθρα από σίτα και προσθέτουμε ένα αυγό, το τυρί, το βασιλικό ψιλοκομμένο, το ζαμπόν κομμένο σε μικρά τετράγωνα κομμάτια, το μισό σαλάμι ,μια κουταλιά λάδι, αλάτι και πιπέρι. Αφού φουσκώσει το ζυμάρι και είναι έτοιμο, το ζυμώνουμε λίγα λεπτά ακόμη και το κόβουμε σε κομμάτια. Με τα χέρια μας τραβάμε το κάθε κομμάτι έτσι ώστε ν΄αποκτήσει πάχος μερικά χιλιοστά. Στρώνουμε σε λαδωμένα ταψάκια και βάζουμε επάνω τη γέμιση και τις υπόλοιπες φέτες σαλαμιου. Αλείφουμε τις ακρες τ ου ζυμαριού με ένα χτυπημένο αυγό και διπλώνουμε όλες τις άκρες του ζυμαριού που προεξέχουν από το ταψάκι. Σκεπάζουμε έτσι όλη τη γέμιση. Πατάμε λίγο με τα δάχτυλα μας το ζυμάρι, το αλείφουμε με λίγο λάδι και το ψήνουμε σε προθερμασμένο φο ύρνο στ ους 220 βαθμούς για περίπου 20 λεπτά.\nΊσως σας φάνηκε λίγο μπελαλίδικο αλλά σας υπόσχομαι ότι το αποτέλεσμα θα σας αποζημιώσει.\nread more "Πίτα με ζαμπόν και τυρί"\nΑναρτήθηκε από eleftheria στις 2:07 π.μ. 0 σχόλια\nΜια πρόταση για να συνοδέψετε το ψητό ή μαγειρευτό σας κρέας ή κοτόπουλο.\nαλάτι και πιπέρι και λάδι για το τηγάνισμα\nΚαθαρίζουμε τις πατάτες και τις τρίβουμε στον τρίφτη. Τις ανακατεύουμε με το κρεμμύδι. Τα βάζουμε σ΄ένα τ ρυπητό και τα πιέζουμε για να διώξουμε όλο το νερό. Στη συνέχεια τα βάζουμε σ΄ένα μπολ και προσθέτουμε και τα υπόλοιπα υλικά. Ανακατεύουμε καλά.\nΣ΄ένα τηγάνι ζεσταίνουμε λίγο λάδι μέχρι να κάψει καλά. Ρίχνουμε μέσα στο καυτό λάδι κουταλιές από το μίγμα της πατάτας. Με τη ράχη του κουταλιούς το απλώνουμε σ΄ένα λεπτό στρώμα. Το τηγανίζουμε 4-5 λεπτά απο τη μια μεριά να ροδίσει καλά. Αναποδογυρίζουμε με μια σπάτουλα και τηγανίζουμε και την άλλη πλευρά.\nΓια να τις διατηρήσουμε ζεστές μέχρι να τηγανιστούν όλες τις κρατάμε στο φούρνο στ ους 200 βαθμούς. Τις σερβίρουμε όσο πιο γρήγορα γίνεται όσο είναι ακόμη ζεστές.\nread more "Πατατοτηγανίτες"\nΑναρτήθηκε από eleftheria στις 12:57 π.μ. 0 σχόλια\nΜια μικρή παραλλαγή του γνωστού μας μπεζέ.\n40 γρ. τριμμένα φουντούκια\n300 γρ. Philadelphia\n3 κουταλιές λικέρ(Amaretto, Tia Maria ή ότι άλλο λικέρ προτιμάτε)\nΧτυπάμε τα ασπράδια σε πολύ σφιχτή μαρέγκα και ρίχνουμε κουταλιά κουταλιά τα 3/4 από τη ζάχαρη. Βάζουμε το μίγμα σε κορνέ και σχηματίζουμε μικρές στρογγυλές μαρέγκες πάνω σε ταψί στο οποίο έχουμε στρώσει με αντικολλητικό χαρτί.\nΠασπαλίζουμε με τα φουντούκια και ψήνουμε στους 100 βαθμούς για 1 ώρα και 30 λεπτά περίπου. Μόλις ψηθούν και κρυώσουν τις βγάζουμε από το ταψί. Στο μεταξύ χτυπάμε το τυρί κρέμα με το λικέρ μέχρι ν΄αφρατέψε. Ενώνουμε τις μαρέγκες δύο δύο με το μίγμα του τυριού.\nΛιώνουμε σε καραμέλα την υπόλοιπη ζάχαρη . Βουτυρώνουμε ένα κομμάτι αλουμινόχαρτο και απλώνουμε την καραμέλα εκεί μέχρι να κρυώσει. Κατόπιν την σπάμε σε μικρά κομματάκια και γαρνίρουμε τα μαρεγκάκια.\nread more "Μαρεγκάκια με καραμέλα"\nΑναρτήθηκε από eleftheria στις 12:37 π.μ. 0 σχόλια\nΟι αγαπημένοι μας μπεζέδες, αυτή η υπέροχη λιχουδιά!!!!!\n125 γρ. ασπράδια αυγών\nΒάζουμε σε μπεν μαρί τα ασπράδια με τη ζάχαρη και το ξύσμα λεμονιού και χτυπάμε μ΄ένα σύρμα μέχρι να ζεσταθούν. Στη συνέχεια τα μεταφέρουμε στο μίξερ και τα χτυπάμε καλά μέχρι να πάρουμε μια σφιχτή μαρέγκα. Βάζουμε τη μαρέγκα σε ένα κορνέ και σχηματίζουμε στρόγγυλους ή μακρόστενους μπεζέδες ,ανάλογα τι προτιμάμε, επάνω σ΄ενα ταψί στο οποίο έχουμε στρώσει αντικολλητικό χαρτί\nΖεσταίνουμε το φούρνο στους 80 βαθμούς και σιγοψήνουμε για περίπου 2 ώρες.\nΕναλλακτικά, μπορείτε να χρησιμοποιήσετε για ν΄αρωματίσετε τους μπεζέδες ξύσμα πορτοκαλιού ή έλαιο μαστίχας που θα βρείτε στα super market. Ακόμη μπορείτε να τους κάνετε και σοκολατένιους ανακατεύοντας μαζί με τη ζάχαρη 1 κουταλιά κακάο. Ακόμη μπορείτε να αλέσετε πολύ καλά στο μπλέντερ φυστίκι αιγίνης η φουντούκια και να τα ανακατέψετε επίσης με τη ζάχαρη που θα χρησιμοποιήσετε για τους μπεζέδες. Επίσης μπορείτε να λιώσετε λίγη ζάχαρη σε καραμέλα και να τη ρίξετε στο μίξερ αφού χτυπήσετε καλά και σφίξει η μαρέγκα. Ριξτε την λίγο λίγο και αφήστε την να χτυπηθεί λίγο ακόμη για να ανακατευτεί καλά η καραμέλα με τη μαρέγκα. Σ΄αυτήν την περίπτωση αφαιρέστε λιγη ζάχαρη από την αρχική συνταγή για να μη σας γίνουν πολύ γλυκές.\nread more "Μπεζέδες"\nΑναρτήθηκε από eleftheria στις 12:26 π.μ. 0 σχόλια\nΠροσπαθώ να θυμηθώ από που έχω ξεσηκώσει αυτήν τη συνταγή. Αδύνατον να θυμηθώ. Πάντως θυμάμαι ότι την είχα φτιάξει μια Πρωτομαγιά μερικά χρόνια πριν και θυμάμαι ότι ήταν πολύ νόστιμη και ότι άρεσε σε όλους. Σας την παρουσιάζω λοιπόν έτσι για μια αλλαγή από τις ίδιες πατατοσαλάτες που φτιάχνουμε συνέχεια.\n750 γρ. μπρόκολα\n1 κουταλάκι μαιντανό\nαλάτι,πιπέρι και ένα κουταλάκι ξύδι\nΚαθαρίστε ,κόψτε σε κυβάκια και βράστε τις πατάτες σε αλατισένο νερό. Καθαρίστε και χωρίστε σε μπουκετάκια τα μπρόκολα. Βράστε τα σε αλατισμένο νερό για 10 λεπτά περίπου, ίσα μέχρι να μαλακώσουν λίγο. Μην τα παραβράσετε για θα λασπώσουν. Σγτραγγίστε καλά τα μπρόκολα και τις πατάτες και αφήστε τα να κρυώσουν.\nΑνακατέψτε σ΄ένα μπολ τη μαγιονέζα,το γιαούρτι,το μαιντανό,το ξύδι,το αλάτι,το πιπέρι και το λάδια. Χτυπήστε καλά μέχρι να ομογενοποιηθεί η σάλτσα. Τοποθετήστε τις πατάτες και τα μπρόκολα σε μια πιατέλς και περιχύστε με τη σάλτσα. Μην ανακατέψετε πολύ γιατί θα χαλάσει το σχήμα των λαχανικών. Καλό θα είναι να ρίξτε τη σάλτσα όσο είναι τα λαχανικά σας ζεστά για να την απορροφήσουν καλύτερα.\nread more "Πατατοσαλάτα με μπρόκολο"\nΑναρτήθηκε από eleftheria στις 12:04 π.μ. 0 σχόλια\nΌταν μαγειρεύετε πιπεριές γεμιστές μπορείτε να τις ζεματάτε λίγα λεπτά πριν. ΄Ετσι θα μειωθεί ο χρόνος ψησίματος τους και δεν θα στεγνώσει η γέμιση τους. Αυτή η συνταγή δεν είναι η κλασική συνταγή για τις ψητές πιπεριές. Δοκιμάστε την. Είναι πιο ελαφριά και μπορεί να έχει πιο ωραία εμφάνιση. Έτσι μπορείτε να τις φτιάξετε ακόμη κι όταν έχετε ένα ανεπίσημο τραπέζι. Η συνταγή είναι για 8 πιπεριές αλλά εσείς θα την προσαρμόσετε ανάλογα τα άτομα.\nΠιπεριές χρωματιστές(κόκκινες, κίτρινες και πορτοκαλί)\n250 γρ. κιμά ανάμικτο\n150 γρ. ζαμπόν ψιλοκομμένο\n125 γρ. λευκό κρεμώδες τυρί π.χ. Philadelphia\n70 γρ. μοτσαρέλα ή gouda ή πεκορίνο για όσους αρέσουν τα σκληρά τυριά\nλίγο ελαιόλαδο,αλάτι και πιπέρι\nΚόβετε τις πιπεριές στη μέση και αφαιρείτε τους σπόρους. Κρατήστε τα κοτσάνια για πιο ωραία εμφάνιση. Βάλτε σε μια κατσαρόλα νερό και βράστε το. Μόλις αρχίσει να κοχλάζει τραβήξτε το από τη φωτιά και ρίξτε μέσα τις πιπεριές για 2 λεπτά. Στη συνέχεια σωτάρετε καλά τον κιμά σε λίγο λάδι και προσθέτετε τα μανιτάρια και το ζαμπόν. Συνεχίστε το σωτάρισμα για λιγα λεπτά ακόμη. Σβήστε με το κρασί, αλατοπιπερώστε και αφήστε τον να βράσει μέχρι να εξατμιστεί το νερό. Κατόπιν, προσθέτετε το κρεμώδες τυρί και το κουκουνάρι και ανκατεύετε.\nΑπλώστε τις πιπεριές σ΄ένα πυρέξ και γεμίστε τες με το μίγμα. Τρίψτε στην επιφάνεια τους τη μοτσαρέλα ή όποιο άλλο τυρί χρησιμοποιήσετε και περιχύστε τες με λίγο ελαιόλαδο. Ψήστε τες στο φούρνο για 10 περίπου λεπτά μέχρι ν΄αρχίσει το τυρί να ροδίζει.\nΣε μια στρόγγυλη πιατέλα απλώστε φύλλα μαρουλιού και τοοθετήστε τις πιπεριές από πάνω.\nΣας εύχομαι καλή επιτυχία και καλή όρεξη.\nread more "Πιπεριές γεμιστές"\nΑναρτήθηκε από eleftheria στις 11:49 μ.μ. 0 σχόλια\nΓια να κάνετε γλυκό του κουταλιού από πορτοκάλι, χρειάζεται να βρείτε χοντρόφλουδα πορτοκάλια.\n2 κιλά πορτοκάλια\n5 φλυτζ. νερό\nαρμπαρόριζα ή βανίλια για το αρωμάτισμα\nΞύστε ελαφρά τα πορτοκάλια μ΄έναν πολύ λεπτό τρίφτη. Κόψτε την φλούδα σε 6 ή 8 φέτες, ανάλογα με το μέγεθος του πορτοκαλιού και ανάλογα πόσο μεγάλα θέλετε τα κομμάτια του γλυκού. Μην αφήσετε καθόλου από την ψίχα του φρούτου. Τυλίξτε τα σε ρολά και πιάστε τα με μια οδοντογλυφίδα για να μη ξετυλιχτούν. Βράστε τις φλούδες 3 φορές, αλλάζοντας κάθε φορά το νερό, για να ξεπικρίσουν. Αφήστε τες σ΄ένα τρυπητό για να στραγγίσουν από τα νερά. Βράστε τη ζάχαρη με το νερό γύρω στα 10 λεπτά και ρίξτε μέσα το φρούτο. Βράστε για άλλο 15 λεπτά. Αφήστε το γλυκό να ¨ξεκουραστεί¨όπως λέμε μέχρι την επόμενη μέρα. Ξαναβράστε το σιρόπι ώσπου να δέσει. Το σιρόπι έχει δέσει, όταν παίρνοντας ένα κουτάλι και αφήνοντας το σιρόπι να τρέξει από τη μια μεριά, στο τέλος αν το ρίξετε σε ένα πιατάκι σχηματίζει σταγόνες. Αν αυτές απλώνουν, τότε το σιρόπι θέλει κι άλλο βράσιμο. Λίγο πριν το βγάλετε από τη φωτιά ρίξτε το λεμόνι και το αρωματικό. Όπως είναι καυτό το γλυκό, γεμίστε βάζα αποστειρωμένα μέχρι 1 εκ. από το χείλος του βάζου και κλείστε τα καλά. Αναποδογυρίστε τα για να φύγει όσος αέρας είχε μείνει μέσα. Φυλάξτε τα σε σκοτεινό μέρος ή σε ντουλάπι. Διατηρούνται έτσι μέχρι και ένα χρόνο.\nΓια να αποστειρώσουμε βάζα ακολουθούμε την εξής διαδικασία. Πλένουμε τα βάζα και τα καπάκια τους πολύ καλά. Στρώνουμε μια καθαρή πετσέρα σ΄ένα ταψί του φούρνου, τοποθετούμε τα βάζα ανάποδα. Ανάβουμε το φούρνο στους 100 βαθμούς και βάζουμε τα βάζα μαζί με τα καπάκια τους για 30 λεπτά. Γεμίστε τα με το γλυκό όσο είναι ακόμη ζεστά.\nread more "Γλυκό πορτοκάλι"\nΑναρτήθηκε από eleftheria στις 10:39 π.μ. 0 σχόλια\nΟι Ιταλοί όταν μαγειρεύουν ζυμαρικά σχεδόν ποτέ δεν χρησιμοποιούν έτοιμα, αλλά φτιάχνουν σπιτική ζύμη. Αν θέλετε, μπορείτε να κάνετε κι εσείς το ίδιο. Η κατασκευή της ζύμης δεν έχει καμιά ιδιαίτερη δυσκολία. Δοκιμάστε την και ίσως εκπλαγείτε κι εσείς με το πόσο εύκολη είναι.\nΓια τη ζύμη θα υπολογίζετε 3 αυγά και ένα ασπράδι για 400 γρ. αλεύρι.\n1 κουταλιά σούπας κρύο νερό\n3 αυγά και ένα ασπράδι\n2 κουταλιά σούπας ελαιόλαδο\nλίγο αλάτι και αλεύρι για ν΄ανοίξετε το φύλλο\nΡίξτε το αλεύρι επάνω στον πάγκο εργασίας σας. Ανοίξτε μια τρύπα στη μέση και ρίξτε μέσα όλα τα υλικά εκτός από το νερό.Ζυμώστε καλά. Προσθέστε κρύο νερό και αν η ζύμη είναι πολύ σφιχτή, προσθέστε 1-2 κουταλιές γλυκού νερό ακόμη. Αλευρώστε τα χέρια σας και ζυμώστε τουλάχιστον για 10 λεπτά. Στη συνέχεια ανοίγετε τη ζύμη σε πλατύ φύλλο, την διπλώνετε και την πιέζετε για να γίνει πάλι μια μπάλα.Ξανα ανοίγετεσε φύλλο ,διπλώνετε και ζυμώνετε σε μπάλα. Επαναλαμβάνετε τη διαδικασία μέχρι η ζύμη να γίνει ελαστική και γυαλιστερή. Στο τέλος την πλάθετε σε μπάλα, την αλευρώνετε, την βάζετε σε μια γαβάθα και την σκεπάζετε. Αφήστε την για 30 λεπτά κοντά σε ζέστη.\nΚατόπιν,χωρίστε τη ζ ύμη στα δύο και ανοίξτε το κάθε κομμάτι σε λεπτό φύλλο. Στη συνέχεια κόψτε τα ζυμαρικά. Χρησιμοποιήστε ένα κοφτερό μαχαίρι ή την ρόδα που χρησιμοποιείτε για να κόψετε την πίτσα. Αν θέλετε σπαγγέτι κόψτε πολύ λεπτές λωρίδες,αν θέλετε ταλιατέλες χρησιμοποιήστε ένα οδοντωτό μαχαίρι και κόψτε λωρίδες 2-3 εκ. πλάτος. Γενικά, μπορείτε να τα κόψετε ότι σχήμα θέλετε.\nΑφήστε τα 1 ώρα να στεγνώσουν και μετά βράστε τα. Τα σπιτικά ζυμαρικά θέλουν 3-5 λεπτά για να βράσουν. Γεμίστε μια κατσαρόλα και βάλτε τη στη φωτιά. Μόλις αρχίσει να κοχλάζει ρίξτε μέσα τα ζυμαρικά. Ανακατεύετε συχνά για να μην κολλήσουν. Μην τα παραβράσετε. Μόλις είναι έτοιμα, τραβήξτε την κατσαρόλα από τη φωτιά και ρίξτε ένα κρύο ποτήρι νερό και ανακατέψτε. Στη συνέχεια σουρώστε τα. Φτιάξτε μια σάλτσα της αρεσκείας σας για να τα συνοδέψετε.\nΠολύ νόστιμα γίνονται τα γεμιστά ζυμαρικά με σπιτική ζύμη. Αφού ανοίξετε τη ζύμη σε μεγάλο και λεπτό φύλλο, όπως είπαμε παραπάνω, πάρτε ένα κουτάλι και βάλτε στη σειρά από μια κουταλιά ζύμη σε απόσταση 4εκ. την μια από την άλλη. Διπλώστε την άκρη της ζύμης ώστε να καλύψει τη γέμιση. Κόψτε τη λωρίδα με τη γέμιση σε μικρά τετράγωνα κομμάτια σα φακελάκια. Μην κόψετε πολύ κοντά στη γέμιση για να μπορέσετε να κλεισετε τις άκρες καλά. Πιέστε με τα δάχτυλα σας τις άκρες να κλείσουν καλά. Αφήστε τα να καθήσουν 1 ώρα για να στεγνώσουν και βράστε τα όπως παραπάνω είπαμε. Η γέμιση μπορεί να είναι είτε κρέας, είτε κοτόπουλο, είτε τυριά, είτε μανιτάρια, αρωματισμένα με διάφορα καρυκεύματα.\nΚαλή σας επιτυχία.Νομίζω ότι το αποτέλεσμα θα σας ενθουσιάσει.\nread more "Ζύμη για ζυμαρικά"\nΑναρτήθηκε από eleftheria στις 6:38 π.μ. 0 σχόλια\nΑγαπητοί φίλοι και φίλες, αν έχετε φάει σε κινέζικο εστιατόριο, τότε σίγουρα θα έχετε δοκιμάσει τα φύτρα. Οι Κινέζοι τα χρησιμοποιούν εδώ και εκατοντάδες χρόνια. Εμείς οι Δυτικοί ,τώρα έχουμε αρχίσει να τα ανακαλύπτουμε, καθώς όλο και περισσότερο διαδίδεται η ιδέα των υγιεινών τροφών. Τι είναι τα φύτρα; Τα φύτρα είναι φυτρωμένοι σπόροι από σόγια,φακή,φασόλια,σιτάρι,ρεβύθια και ότι άλλο σπόρο μπορείτε να φανταστείτε. Αν ένας σπόρος είναι πλούσιος σε βιταμίνες,ιχνοστοιχεία και άλλα,το φύτρο έχει σε πολλαπλάσιο βαθμό όλα αυτά. Γι΄αυτό τρώτε φύτρα για καλύτερη υγεία. Καλύτερα να τα καταναλώνετε ωμά, έτσι ώστε να μη χάσουν καθόλου από τις βιταμίνες τους. Το πιο εύκολο είναι να τα προσθέτετε στη σαλάτα σας. Είναι νοστιμότατα,αλλά κυρίως όπως είπα μια μεγάλη π ηγή βιταμινών. Μπορείτε ακόμα να τα ανακατέψετε το το φαγητό σας λίγο πριν το σερβίρετε.Ακόμη μπορείτε να τα βάλετε μέσα στη σάλτσα για τα ζυμαρικά σας.\nΤώρα όσον αφορά την παρασκευή τους, θα χρειαστείτε γυάλινα βάζα,κομμάτια από τουλπάνι ή τουλι και διάφορους σπόρους.\nΒάλτε σε ένα βάζο σπόρους. Καλύψτε τους με χλιαρό νερό και και σκεπάστε τους με ένα κομμάτι τουλπάνι ή τούλι. Στερεώστε το ύφασμα με ένα λάστιχο. Τοποθετήστε το βάζο σε σκοτεινό μέρος και αφήστε το όλο το βράδυ. Την επόμενη αφαιρέστε το νερό και ξεπλύνετε τους σπόρους. Καλύψτε τους πάλι με νερό και αφήστε το πάλι σε σκοτεινό μέρος όλη τη νύχτα..Επαναλάβετε την ίδια διαδικασια για 4-5 μέρες μέχρι να βλαστήσουν οι σπόροι. Μόλις βλαστήσουν βάλτε τους σε ένα στεγνό βάζο. Καταναλώστε τα φύτρα όσο γίνεται πιο γρήγορα για να μη χαθούν οι βιταμίνες τους. Διατηρούνται στο ψυγείο λίγες μέρες.\nread more "Φύτρα σπόρων"\nΑναρτήθηκε από eleftheria στις 2:58 π.μ. 0 σχόλια\nΜια πανδαισία γεύσεων που δένουν μεταξύ τους και δημιουργούν ένα μοναδικό γλυκό.\n2 φλυτζ. ζαχαρουχο γάλα βλάχας\n1 1/2 φλυτζ. αμυγδαλόψιχα\n1 φλυτζ.παντεσπάντι ή κέικ κομμένο σε μικρά κομμάτια\n1 φλυτζ. ρώγες ροδιού\n3 κουταλιές γρεναδίνη\nΧτυπάμε τα αυγά με τη ζάχαρη ν΄αφρατέψουν. Τ΄ανακατεύουμε με το παντεσπάντι ή το κέικ, την αμυγδαλόψιχα και το μισό γάλα Βλάχας μέχρι να γίνουν ένα ομοιόμορφο μίγμα.\nΡίχνουμε το μίγμα σε ατομικά φορμάκια (μπορείτε να χρησιμοποιήσετε τα φορμάκια για κρέμα καραμελέ). Τα ψήνουμε σε μπεν μαρί(γεμίζουμε ένα ταψί με νερό μέχρι περίπου τη μέση και βάζουμε μέσα τα φορμάκια) στους 180 βαθμούς για 30-35 λεπτά μέχρι να πήξουν και να πάρουν χρώμα.Χρησιμοποιήστε μια οδοντογλυφίδα για να ελέγξετε να έχουν γίνει. Αν η οδοντογλυφίδα βγαίνει στεγνή, τότε είναι έτοιμα. Ανακατεύουμε τη γρεναδίνη με το ρόδι και το απλώνουμε στα πιάτα που θα σερβίρουμε το γλυκό. Χτυπάμε το υπόλοιπο γάλα Βλάχας με πολύ λίγο ζάχαρη μέχρι να γίνει σαντιγύ. Αναποδογυρίζουμε τα φορμάκια επάνω στα πιάτα και τα σερβίρουμε με σαντιγύ από πάνω. Αν θέλετε μπορείτε να βάλετε ένα φυλλαράκι δυόσμο ή μέντα από πάνω για να το διακοσμήσετε.\nread more "Κρέμα με αμυγδαλόψιχα και ρόδι"\nΑναρτήθηκε από eleftheria στις 9:05 π.μ. 0 σχόλια\nΈνα νοστιμότατο ορεκτικό αλλά και ένα ωραιότερο ελαφρύ βραδινό.\n8 μανιτάρια Porto bello\n150 γρ. ψιλοκομμένο μπέικον\n20 γρ. τυρί κρέμα\n1 κρεμμύδια ψιλοκομμένο\n2 κουταλιές μαιντανό\nΚαθαρίζουμε και πλένουμε τα μανιτάρια. Κόβουμε το μίσχο τους και τον ψιλοκόβουμε. Ζεματίζούμε λίγο τα μανιτάρια σε αλατισμένο νερό. Τα βγάζουμε και τ ΄αφήνουμε να στεγνώσουν.Ψιλοκόβουμε το κρεμμύδι, το μπέικον, το μαιντανό καιτο βασιλικό. Σ΄ένα τηγάνι σωτάρουμε το κρεμμύδι το μπέικον και τα ψιλοκομμένα μανιτάρια. Στη συνέχεια ρίχνουμε το τυρί κρέμα, τη μαγιονέζα ,το βασιλικό,το αλάτι και το πιπέρι. Ανακατεύουμε όλα τα υλικά μέχρι να γίνει μια σφιχτή ζύμη. Γεμίζουμε με αυτή τα μανιτάρια και πασπαλίζουμε με το ψιλοκομμένο μαιντανό. Περιχύνουμε με λίγο ελαιόλαδο και ξύδι μπαλσάμικο. Ψήστε τα για 10 λεπτά περίπου στο φούρνο στους 200 βαθμούς.\nread more "Μανιτάρια γεμιστά"\nΑναρτήθηκε από eleftheria στις 8:50 π.μ. 0 σχόλια\nΕύκολα, γρήγορα και πεντανόστιμα αυτά τα μπισκοτάκια. Θα τα τρώτε με τις χούφτες.\n250 γρ. μινερβίνη\n3 φλυτζ. αλεύρι\nΧτυπάμε στο μίξερ την μινερβίνη με την άχνη μέχρι ν΄ασπρίσει και ν΄αφρατέψει. Ρίχουμε ένα ένα τα αυγά χτυπώντας σε χαμηλότερη ταχύτητα. Ανακατεύουμε το αλεύρι με το baking και τα ρίχνουμε στο μίγμα εναλλάξ με το χυμό πορτοκαλιού. Ανακατεύουμε λίγο ακόμα για να ομογενοποιηθεί το μίγμα.Η ζύμη μας είναι έτοιμη\nΑν έχετε ειδικό μηχάνημα για κουλουράκια, χρησιμοποιήστε το για να σχηματίσετε μικρά μπισκοτάκια. Αν όχι , μπορείτε να σχηματίσετε μικρά μπισκοτάκια με το κορνέ σας.\nread more "Μπισκοτάκια"\nΑναρτήθηκε από eleftheria στις 8:35 π.μ. 0 σχόλια\nΈχετε τραπέζι τους φίλους σας; Μην παραλείψετε να συμπεριλάβετε στο μενού σας τις κρέπες με σπανάκι. Είναι ένα πιάτο γεμάτο νοστιμιά,ευπαρουσίαστο και ξεφεύγουμε λίγο από τα ίδια και τα ίδια.\nΧυλός για τις κρέπες:\n1 φλυτζ. αλεύρι\n1/4 φλυτζ. κουτ. αλάτι\n2 αυγά, 1 φλυτζ. γάλα\n1 κουταλάκι λιωμένο βούτυρο\nΣ΄ένα μεγάλο μπωλ ρίχνουμε το γάλα,στη συνέχεια χτυπάμε ελαφρά τα αυγά και τα ρίχνουμε κι αυτά μέσα. Προσθέτουμε το βούτυρο, το κονιάκ,το αλάτι και στο τέλος το αλεύρι(κοσκινίστε το ).Ανακατέψτε καλά και αφήστε το για περίπου μισή ώρα στο ψυγείο. Λαδώστε ένα μικρό τηγανάκι με λίγο βούτυρο και ρίξτε μια κουταλιά από το χυλό(χρησιμοποιήστε τη κουτάλα για σούπα,όχι τελείως γεμάτη). Αν θέλετε να τις φτιάξετε σαν κυρίως φαγητό, μπορείτε να τις φτιάξετε μεγάλες όπως τις έχω κι εγώ στην φωτογραφία. Αν θέλετε όμως να τις παρουσιάσετε π.χ. σ΄έναν μπουφέ, τυλίξτε τις σε μικρά πακετάκια γιατί θα είναι πιο εύκολο για τους καλεσμένους σας να παίρνει ο καθένας από μια μικρή κρέπα ,από το να πρέπει να κόβουν στη μέση μια μεγάλη κρέπα.\n1 κιλό σπανάκι, λίγο κρεμμύδια\n1 φλυτζ. μπεσαμέλ\n1 φλυτζ. γραβιέρα\nμαιντανό.αλάτι και πιπέρι\n3/4 φλυτζ. κρέμα γάλακτος\nΣωτάρουμε στο βούτυρο το κρεμμύδι και το μπέικον.Στη συνέχεια ρίχνουμε και το σπανάκι και το αφήνουμε να σωταριστεί κι αυτό για λίγο. Ρίχνουμε τη μπεσαμέλ ,ένα αυγό και το ένα κροκάδι και ανακατεύουμε με το σπανάκι. Ρίχνουμε κ αι το μισό τυρί.\nΒάζουμε στη μέση και κατά μήκος της κρέπας μια ποσότητα από το μίγμα μας(η ποσότητα ποικίλει ανάλογα πόσο μεγάλες ή μικρές θέλετε να τις κάνετε), σκεπάζουμε το σπανάκι με τις δύο άκρες της κρέπας και τις τοποθετούμε τη μια δίπλα στην άλλη σ΄ένα πυρέξ και ρίχνουμε από πάνω την κρέμα γάλακτος και το υπόλοιπο τυρί. Ψήνουμε στους 200 βαθμους γύρω στα 40 λεπτά.\nread more "Κρέπες με σπανάκι"\nΑναρτήθηκε από eleftheria στις 8:15 π.μ. 0 σχόλια\nΜια νόστιμη και σχετικά εύκολη συνταγή για ένα καθημερινό γεύμα, αλλά και για κάτι πιο ιδιαίτερο.\nβούτυρο, αλάτι και πιπέρι\nμανιτάρια(γύρω στα 250 γρ. ελαφρώς σωταρισμένα)\n3 καρότα και λίγο μαιντανό(δεμένα μαζί σε ένα ματσάκι)\nΠασπαλίζουμε το κρέας με το αλεύρι και το σωτάρουμε στη κατσαρόλα. Ρίχνουμε τα καρότα και το μαιντανό και τ΄αφήνουμε 1 ώρα να βράσουν. Τραβάμε τα καρότα και το μαιντανό, ρίχνουμε τα κρεμμύδια να βράσουν και αφού βράσουν τα κρεμμύδια ρίχνουμε τα σωταρισμένα μανιτάρια. Αφήνουμε να βράσει για 5-10 λεπτά. Κατόπιν σβήνουμε τη φωτιά, χτυπάμε τους κρόκους με την κρέμα γάλακτος και το ρίχνουμε στο ζουμί του κρέατος. Ανακατεύουμε και τραβάμε από τη φωτιά.\nread more "Μοσχάρι μαγειρευτό"\nΑναρτήθηκε από eleftheria στις 7:54 π.μ. 0 σχόλια\nΣοκολατένιο fudge με φουντούκια και κουραμπιέδες (ή άλλο μπισκότο βουτύρου) - Καλή Χρονιά! Ευτυχισμένο το 2018 με υγεία και αγάπη για όλους! Σας εύχομαι το νέο έτος να σας φέρει ό,τι ποθείτε κι ακόμα περισσότερα! Χθες, την πρώτη μέρα...\nΣκυλο-κέικ Φυστικοβούτυρου Γιαουρτιού Με Μήλο και Καρότο - Εάν ψάχνετε κέικ για να φτιάξετε για το σκύλο σας, δοκιμάστε αυτό το Σκυλο-κέικ Φυστικοβούτυρου Γιαουρτιού Με Μήλο και Καρότο. Από πάνω έχει ένα γλάσο γ...


Μεταναστευτικό: Το σχέδιο πίσω από τις επιτάξεις - Πώς θα στηθούν και θα λειτουργήσουν τα κλειστά κέντρα | Newspepper\nΜεταναστευτικό: Το σχέδιο πίσω από τις επιτάξεις – Πώς θα στηθούν και θα λειτουργήσουν τα κλειστά κέντρα\nΑγώνας δρόμου για να προλάβει τις αυξημένες προσφυγικές ροές των θερινών μηνών από την κυβέρνηση. Αυτό φάνηκε και από την ανακοίνωση των τοποθεσιών στις οποίες τελικά θα δημιουργηθούν οι νέες κλειστές δομές για πρόσφυγες και μετανάστες στα νησιά του Βορείου και Ανατολικού Αιγαίου.\nΠρόκειται για εκτάσεις στις περιοχές Καράβας Δυτικής Λέσβου, Κρητικού Λάκκος/ Ψείρα Χίου, Ζερβού Ανατολικής Σάμου, στρατόπεδο “καπετάν Λαζαρή” στο Πυλί Κω και Λεπίδα Λέρου, με την ανέγερσή τους να γίνεται με φαστ τρακ διαδικασίες.\nΗ απόφαση για επίταξη ακινήτων και εκτάσεων δείχνει την ταχύτητα με την οποία θέλει να ενεργήσει η κυβέρνησης. Την ίδια στιγμή, σύμφωνα με πληροφορίες της εφημερίδας “ΤΑ ΝΕΑ”, για την όσο το δυνατόν ταχύτερη περάτωση των εργασιών κατασκευής των δομών η κυβέρνηση θα προχωρήσει σε απευθείας αναθέσεις των έργων σε μεγάλες κατασκευαστικές εταιρείες. Επιπλέον οι ίδιες θα αναλάβουν σε βάθος χρόνου και την υποστήριξη των υποδομών στα πέντε νησιά της “πρώτης γραμμής”. Επίσης, θα αναλάβουν και τη σίτιση των διαμενόντων στις κλειστές δομές, υποχρέωση την οποία έως σήμερα είχαν επωμιστεί οι Ένοπλες Δυνάμεις. Οι ιατρικές υπηρεσίες θα παρέχονται αποκλειστικά από το Δημόσιο, ενώ η εξέταση των αιτήσεων ασύλου θα γίνεται σε συνεργασία με τους κατά τόπους δικηγορικούς συλλόγους.\nΜιλώντας την Δευτέρα στον ΣΚΑΪ, ο Νότης Μηταράκης είπε ότι η κατασκευή των δομών θα αρχίσει τον Μάρτιο χαρακτηρίζοντάς τις μάλιστα “απαραίτητες για να γίνουν οι επιστροφές”.\nΠροηγούμενο άρθροΟ Τύπος της Τρίτης 11/2\nΕπόμενο άρθροΚαμμένος: Τι είπε για τα Ίμια, το πρόβλημα υγείας και την πολιτική


Η σημασία του διαιτητή στο στοίχημα | Ποια είναι;\nΑρχική Θεωρία Στοιχήματος Η σημασία του διαιτητή στο στοίχημα\nΟ κόσμος του στοιχήματος έχει διανθιστεί τα τελευταία χρόνια, κυρίως μετά την εμφάνιση αρκετών διαδικτυακών νόμιμων ιστοσελίδων. Οι επιλογές προς διάθεση των παικτών είναι πολλές και δεν περιορίζονται στο κλασικό 1Χ2, το Under/Over ή το Goal/Goal. Έχουμε αναφερθεί σε προηγούμενα άρθρα για το Live στοίχημα, τις κίτρινες κάρτες, τα Over/Under στο ημίχρονο, ακόμη και τα κόρνερ. Για όλα αυτά, απαιτείται μελέτη, περισυλλογή και ανάλυση –ενίοτε βαθιά-, προκειμένου να καταλήξουμε σε επιλογές που έχουν αρκετές πιθανότητες επιβεβαίωσης. Εξάλλου, το σημαντικό είναι να αποκομίσουμε οφέλη ή στη χειρότερη των περιπτώσεων, να περιορίσουμε τη ζημιά.\nΥπάρχουν συγκεκριμένες ιστοσελίδες που προσφέρουν τις στατιστικές επιδόσεις των διαιτητών, ενώ τέτοιου είδους στοιχεία μπορείτε να βρείτε και στους ιστότοπους των περισσότερων διοργανωτριών αρχών. Απ’ τις κίτρινες και κόκκινες κάρτες, μέχρι τον αριθμό φάουλ, τα πέναλτι, αλλά και φυσικά τα αποτελέσματα εντός και εκτός έδρας, η γκάμα των στατιστικών αναφορικά με τους ρέφερι είναι αρκετά πλούσια και μπορεί να αποδειχτεί εξαιρετικά συμβουλευτική. Έχει αξία να παρατηρήσετε αν ο διαιτητής του αγώνα που σας ενδιαφέρει είναι «εδράκιας», αν δηλαδή υποκύπτει στην πίεση που ασκεί ένα «καυτό» γήπεδο και συνηθίζει να «γέρνει» τα σφυρίγματα του προς τον γηπεδούχο.\nTAGS διαιτητές θεωρία στοιχήματος, Θεωρία στοιχήματος, στοίχημα διαιτητές


Τα 10+1 χαρτάκια της Πανίνι, δε Μουντιάλ εντίσιον - el sombrero\nΜπήκαμε κιόλας σε μήνα μουντιάλ, περνάει ο καιρός παιδιά χωρίς να το καταλαβαίνουμε, μεγαλώνουμε και τι είναι αυτό που μας μένει τελικά; Οι αναμνήσεις, κάποιες παιδικές φωτογραφίες και τα χαρτάκια της Πανίνι, αυτό το λατρεμένο χόμπι κάθε ποδοσφαιρόφιλου που τόσο έχουμε και έχετε αγαπήσει μέσα και από τα αφιερώματα του sombrero. Τι καλύτερο λοιπόν ενόψει της επερχόμενης ποδοσφαιρικής γιορτής στην Βραζιλία από ένα ακόμα αφιέρωμα με άρωμα παγκοσμίου κυπέλλου. 10+1 μουντιαλικά χαρτάκια Πανίνι, όπως πάντα με τυχαία αρίθμηση και, όσο κι αν φαίνεται απίστευτο σε κάποιες περιπτώσεις, χωρίς καμία επέμβαση στο τελικό αποτέλεσμα.\nΣτο Νο 10 ο Ριβελίνο. Ο Βραζιλιάνος φαντεζί μέσος με το αέρινο στυλ και τα ακόμα πιο αέρινα αυτιά. Χωρίς το μουστάκι, που ήταν το σήμα κατατεθέν του. αλλά με υπέροχη κυματιστή κόμη Κουβέλη και χαμόγελο μέχρι την τρέντυ φαβορίτα που αποπνέει ποιότητα και την αυτοπεποίθηση ενός παγκόσμιου πρωταθλητή.\nΣτο Νο 9 ο Αντρέι Σάρμαχ. Ο ξανθοκομοδινί άγγελος με το μουστάκι φωτοστέφανο. Φημολογείται ότι το συγκεκριμένο χαρτάκι φιλοτεχνήθηκε τον καιρό της Αναγέννησης και απλά προστέθηκε ψηφιακά το χρωμοσαμπουάν πολλά χρόνια μετά, για τις ανάγκες του Μουντιάλ του 1974, στο οποίο ο ανέμελος αλλά φονικός στράικερ σκόραρε πεντάκις.\nΣτο Νο 8 ο Πέτερ Ντιστλ. Ο τερματοφύλακας της εθνικής Ουγγαρίας στο Μουντιάλ του Μεξικό του 1986, η ιδρωμένη μορφή που στοίχειωσε τη σιέστα εκατομμυρίων Μεξικάνων, τριχωτός, αγέρωχος, υπέροχος.\nΣτο Νο 7 ο Κεμάις Λαμπίντι ή το Γκόλουμ ρεμπέτης. Αναμαλλιασμένος και έκπληκτος, πιθανότατα λόγω της πρώτης (και τελευταίας) συμμετοχής του σε παγκόσμιο κύπελλο, μάτι που παιχνιδίζει με τον φακό (το αριστερό, γιατί το δεξί είναι απασχολημένο με κάτι άλλο εκτός πλάνου) αλλά και μια υφέρπουσα αυτοπεποίθηση που πιθανότατα πηγάζει από το my precious φυλακτό που στολίζει το λαιμουδάκι.\nΣτο Νο 6 ο Γιον Νταλ Τόμασον. Μοναδικό συλλεκτικό χαρτάκι που μυρίζει μπέιμπι σαμπού όχι πια δάκρυα. Η μαμά του ήταν παρούσα σε όλη τη διάρκεια της φωτογράφισης για να φτιάχνει υπομονετικά τις αφέλειες τρίχα-τρίχα και να είναι σίγουρη ότι δεν θα κάνει ο Γιον καμιά τρέλα να ξεκουμπώσει το μπουφάν γιατί αυτός ο καιρός είναι ύπουλος, αρπάζεις πνευμονία χωρίς να το καταλάβεις.\nΣτο Νο 5 ο Ντένις Ίργουϊν. Βλέπεις τη φωτογραφία και θες να του τσιμπήσεις το μάγουλο και να του πεις “είσαι το φουλμπακάκι μου;” Παιχνιδιάρικος και τραγανός, έτοιμος να κατακτήσει, αν όχι το Μουντιάλ του΄94 στις Ηνωμένες Πολιτείες, σίγουρα τα McDonalds και τις Budweiser, μέχρι να επιστρέψει στο Νησί και τις αγαπημένες του ιρλανδέζικες παμπ για να καταναλώσει ωκεανούς από ales.\nΣτο Νο 4 ο Ριάντ Ζελάσι σε μια αζέλαστη πόζα. Επιθετικός της Τυνησίας στον ελεύθερο χρόνο του, όταν δεν ντίλαρε κόκα στο Μπρονξ. Φημολογείται ότι το βράδυ πριν τον τελικό του Μουντιάλ του ΄98 εθεάθη έξω από το δωμάτιο του Ρονάλντο με μια σακούλα και τρεις ξανθές αιθέριες υπάρξεις.\nΣτο Νο 3 ο Χοσέ ο Ρενέ ο Χιγκίτα. Αυτή η σπάνια διασταύρωση Βασίλη Χατζηπαναγή και Μανώλη Αγγελόπουλου που ίσως να μην μπορεί να ντριμπλάρει ούτε να τραγουδήσει, αλλά σου δίνει την εντύπωση ότι θα έκανε τα πάντα προκειμένου να κρατήσει την εστία του ανέπαφη, είτε κάνοντας την μοναδική απόκρουση του Σκορπιού είτε εκτελώντας τους αντίπαλους επιθετικούς με το καλάσνικοφ που κρατάει καλά κρυμμένο στη μυστική μπούκλα-κρύπτη.\nΣτο Νο 2 ο Κρις Γουόντλ. Μοναδικός βιρτουόζος της μπάλας και της μπούκλας άφησε εποχή με τις επελάσεις και την υπέροχη χωρίστρα του. Κι αν όλοι γνωρίζουμε για το κράνος που φοράει πλέον ο Πετρ Τσεχ σε κάθε ματς που αγωνίζεται, πολύ λίγοι είναι αυτοί που γνωρίζουν ότι πριν το Μουντιάλ του 1986 στο Μεξικό, απορρίφθηκε αντίστοιχο αίτημα του Κρις Γουόντλ να αγωνίζεται με το σεσουάρ του.\nΣτο Νο 1 ο Νουάνκο Κανού. Ο Νιγηριανός επιθετικός που ενέπνευσε μία από τις μεγαλύτερες τεχνολογικές καινοτομίες στο χώρο της τηλεόρασης, καθώς αποτέλεσε την αιτία για τη μετάβαση στο τηλεοπτικό φορμά 16:9, αφού στο κλασικό 4:3 αδυνατούσε να αποτυπωθεί όλο το εύρος του κεφαλιού του.\nΚαι για το τέλος κρατήσαμε το τριχωτό κερασάκι στην πανινοτούρτα. Ο Γούλβεριν των φτωχών, ο σεντερμπακ ο παλιάς κοπής, ο σερνικός, ο ξηγημένος, ο Τρίφον ο Ιβάνοφ. Ο αμυντικός που θα του αρκούσε απλά να καρφώσει αυτό το χαρτάκι στη γραμμή της βουλγάρικης μεγάλης περιοχής για να μείνει απάτητη από συμπαίκτες και αντιπάλους, αλλά αυτός εκεί, τίμιος, ακλόνητος βράχος στη θέση του, να καταβροχθίζει σεντερφορ και παιδάκια.\n8 σχόλια σχετικά με το “Τα 10+1 χαρτάκια της Πανίνι, δε Μουντιάλ εντίσιον”\n09/06/2014 στις 12:15\nΤι είναι αυτό που αχνοφαίνεται στη φωτό του Ούγγρου;\nΣάλια γιατί μόλις έχει φάει τον αντίπαλο στράικερ;\nΈχει φτιάξει καδένα με τα μούσια του;\nΟ Κανού είναι σαν να τον έχεις βαρέσει με το τηγάνι.\n09/06/2014 στις 13:11\nΟχι ρε φιλε,ο Λυκανθρωπος Τερματζης της Ουγγαριας το ’86 !!!!\nΘυμαμαι τι γελιο ριξαμε τοτε μολις ειδαμε τη φατσα του κι αλλο τοσο οταν επεφτε αβοηθητος σαν ψοφιο κοτοπουλο κι ετρωγε τα 6 μπαλακια απο τους Σοβιετικους.\n09/06/2014 στις 14:16\nΕπίσης φέρνει λίγο σε αυτόν τον τύπο που έπαιζε στους Βίκινγκς τον βασιλιά τάδε και στο Sons of Anarchy στην τελευταία σεζόν έκανε τον πρώην αστυνομικό που του φάγανε την αδερφή.\n09/06/2014 στις 16:45\nΕμένα μου κάνει μια μίξη teenwolf και chewbacca.Επίσης κάποιοι θα χουν πρόβλημα να κοιμηθούν το βράδυ με τον τρύφον τον ιβάνοφ.\n10/06/2014 στις 13:17\nO Λαμπίντι είναι η απόδειξη ότι ο Ριμπερί έχει εφεύρει την χρονομηχανή και λέτε ότι θέτε!\nΟ/Η Blacksmith λέει:\n28/08/2016 στις 11:19\nΟ αειθαλης 50χρονος Κανου ειναι η ζωντανη αποδειξη οτι υπαρχουν immortals που αντιλαμβανονται και βιωνουν διαφορετικα τον χρονο καμπτωντας το χωροχρονικο συνεχες\n28/08/2016 στις 11:43\nΟ Ιβανοφ κάνει το Βλαντ τον Παλουκωτη να μοιάζει με τον Γκάντι.\n09/04/2018 στις 20:16\nΆντε να είσαι επιθετικός και να πρέπει να σκοράρεις στην αντίπαλη εστία που έχει αμυντικό τον Ιβάνοφ και τερματοφύλακα τον Ντιστλ…


Νέα ποινική δίωξη κατά του Δημήτρη Λιγνάδη για το αδίκημα του βιασμού ανηλίκου - ΓΛΥΦΑΔΑ WEB Νέα ποινική δίωξη κατά του Δημήτρη Λιγνάδη για το αδίκημα του βιασμού ανηλίκου - ΓΛΥΦΑΔΑ WEB\nHome > Untagged Νέα ποινική δίωξη κατά του Δημήτρη Λιγνάδη για το αδίκημα του βιασμού ανηλίκου\nΝέα ποινική δίωξη για το αδίκημα του βιασμού ανηλίκου ασκήθηκε σε βάρος του Δημήτρη Λιγνάδη από τον εισαγγελέα Κώστα Σπυρόπουλο. Η υπόθεση αφορά σε τέταρτη καταγγελία που έγινε σε βάρος του γνωστού σκηνοθέτη ενώπιον της 19ης ανακρίτριας το προηγούμενο διάστημα.\nΗ τελευταία δίωξη προέκυψε από την κατάθεση στην 19η ανακρίτρια ενός 24χρονου άνδρα, ο οποίος φέρεται να κατηγορεί τον Δημήτρη Λιγνάδη για βιασμό πριν από 7 χρόνια, όταν βρισκόταν σε ηλικία 17 ετών. Το συγκεκριμένο θύμα προσήλθε στην ανακρίτρια ως μάρτυρας, αλλά κατήγγειλε και τη δική του κακοποίηση. Σύμφωνα πληροφορίες, ο 24χρονος φέρεται να υποστήριξε πως ο πρώην καλλιτεχνικός διευθυντής του Εθνικού Θεάτρου τον «ψάρεψε» στον δρόμο και πως ο βιασμός του έγινε στο σπίτι του ηθοποιού όταν τον κάλεσε κάποια στιγμή και αυτός, ανυποψίαστος για όσα θα ακολουθούσαν, πήγε.\nΡεπορτάζ Ντ. Τσουκαλά\nΤο άρθρο Νέα ποινική δίωξη κατά του Δημήτρη Λιγνάδη για το αδίκημα του βιασμού ανηλίκου εμφανίστηκε πρώτα στο ERT.GR.\nItem Reviewed: Νέα ποινική δίωξη κατά του Δημήτρη Λιγνάδη για το αδίκημα του βιασμού ανηλίκου Rating: 5 Reviewed By: Glyfadaweb


Μια κατοικία στους πρόποδες των Άλπεων!\nΑρχική Ειδήσεις Επαγγελματικά Νέα Αρχιτέκτονες Μια κατοικία στους πρόποδες των Άλπεων!\nΗ ιδιοκτησία βρίσκεται στην περιοχή ''Wiggensbach'', στην Γερμανία και αποτελεί μια σύγχρονη ερμηνεία ενός τοπικού αχυρώνα. Πρόκειται για μια ιδιαίτερη κατασκευή που στέκεται δυναμικά στους πρόποδες των Άλπεων. Φυσικά και παραδοσιακά ξύλα από την περιοχή χρησιμοποιούνται στους εξωτερικούς τοίχους, στις σκάλες, στους εσωτερικούς τοίχους, στην κατασκευή οροφής, στη μόνωση, στα παράθυρα, στα δάπεδα και στην επίπλωση. Το κτίριο αξιοποίησε μόνο τοπικούς τεχνίτες και κατασκευαστές, ελαχιστοποιώντας με αυτόν τον τρόπο τις αποστάσεις μεταφοράς και την μεταφορά πόρων.\nΜια γεωθερμική αντλία θερμότητας τροφοδοτεί ένα σύστημα θέρμανσης, παράγοντας μεγάλες επιφάνειες ανταλλαγής θερμότητας σε όλα τα δωμάτια. Ένα κεντρικό ''μπλοκ'' φούρνου παρέχει θερμότητα προς το ανώτερο επίπεδο.\nΗ κατασκευή είναι σχεδιασμένη για τις συνθήκες διαβίωσης, αλλά και εργασίας, ενώ προσφέρει έντονη έκθεση στη φύση και στο φως της ημέρας, όμορφη θέα, καθώς και ευρύχωρα δωμάτια. Μια σκάλα χωρίζει το κτίριο κάθετα, διαχωρίζοντας το γκαράζ και τα γραφεία από τις περιοχές διαβίωσης.\nΣτον πρώτο όροφο, τα δωμάτια είναι διατεταγμένα γύρω από ένα συγκεκριμένο πυρήνα, που είναι η στατική ραχοκοκαλιά του κτιρίου. Αυτός ο πυρήνας περιέχει, μεταξύ άλλων, το φούρνο, το μπάνιο, τις τουαλέτες και μια μικρή κουζίνα. Οι πιο ιδιωτικοί χώροι διαβίωσης, οι οποίοι περιλαμβάνουν ένα υπνοδωμάτιο, ένα μπάνιο και χώρους για μελέτη βρίσκονται στο ισόγειο.\nΣτα νότια, πανοραμικά παράθυρα, παράλληλα με την κλίση του λόφου δημιουργούν μια ευρύχωρη, τραπεζοειδή στοά και στα δύο επίπεδα του σπιτιού. Λόγω των ευέλικτων συρόμενων παραθυρόφυλλων, το σπίτι μπορεί να ανοίξει ή να κλείσει εντελώς, επιτρέποντας στους ιδιοκτήτες να ελέγχουν το επίπεδο του φωτός και της σκιάς στο εσωτερικό. Τα παραθυρόφυλλα μπορούν να κλείσουν εντελώς όταν χρειαστεί, παρέχοντας μια ασπίδα προστασίας από τον άνεμο και το χιόνι.\nΟι εξωτερικές προσόψεις είναι φτιαγμένες από παραδοσιακό λευκό έλατο, το οποίο θα γίνεται όλο και περισσότερο γκρι με την πάροδο του χρόνου για να ταιριάζει με την αλουμινένια λαμαρίνα της οροφής.


Πασχάλης Κώστας (1929-2007) - Βοιωτικός Κόσμος\nΠασχάλης Κώστας (1929-2007)\nO Κώστας Πασχάλης γεννήθηκε στη Λιβαδειά το 1929, από μικρή δε ηλικία φάνηκε η καλλιτεχνική του φύση και η διάθεσή του να υπηρετήσει την τέχνη, εκδηλώνοντας την επιθυμία να γίνει μαέστρος. O διορατικός πατέρας του, βαρύτονος και ο ίδιος, χωρίς όμως δυστυχώς να του δοθεί κάποια ευκαιρία μιας περαιτέρω ανάδειξης, μετανάστευσε στις ΗΠΑ, κι’ ήταν αυτός που τον παρότρυνε και τον έστειλε τελικά να σπουδάσει θεωρητική μουσική. Παράλληλα μελέτησε και βυζαντινή μουσική, την οποία μάλιστα βρήκε πολύ πλούσια, πλουσιότερη κι από την ευρωπαϊκή. Το ενδιαφέρον του όμως στράφηκε τελικά στην όπερα.\nΕτσι, σε ηλικία μόλις 20 ετών μπήκε στην Εθνική Λυρική Σκηνή στην Αθήνα, ως χορωδός, δύο δε μόλις χρόνια αργότερα, το 1951, του δόθηκε η πρώτη μεγάλη ευκαιρία, να πρωταγωνιστήσει στο Ριγκολέτο του Βέρντι με εξαιρετική επιτυχία, γεγονός το οποίο καταλυτικά συνετέλεσε ώστε μετά από τρία χρόνια, το 1954, να γίνει ένας από τους πρωταγωνιστές της Εθνικής Λυρικής Σκηνής.\nΔύο χρόνια αργότερα, το 1956-57 προσκλήθηκε από την Κρατική Oπερα της Βιέννης να τραγουδήσει στο Μπάλλο ιν Μάσκερα με τον ντι Στέφανο, και διευθυντή ορχήστρας έναν άλλο μεγάλο πραγματικά πατριώτη μας, το Δημ. Μητρόπουλο. Ηταν ιδιαίτερη τύχη, χαρά και τιμή το πρώτο μου βήμα να είναι κάτω από την μπαγκέτα του Δημ Μητρόπουλου, λέει ο ίδιος σε μια συνέντευξή του. Eυτυχής συγκυρία που ανέδειξε αμέσως το μεγάλο ταλέντο του στο διεθνή χώρο και αποτέλεσε την αφετηρία μιας περίλαμπρης καριέρας με την παρουσία του πλέον στα μεγάλα λυρικά θέατρα του κόσμου.\nΥπήρξε στέλεχος της Εθνικής Λυρικής Σκηνής και ανέπτυξε δραστηριότητα στα μουσικά θέατρα του εξωτερικού. Από 10 ετών ξεκίνησε τις σπουδές του στο Ωδείο Αθηνών. Σε ηλικία 20 μπήκε στην Εθνική Λυρική Σκηνή ως χορωδός. Το 1951 είχε την πρώτη του εμφάνιση ως πρωταγωνιστής στον Ριγκολέτο του Βέρντι. Η επιτυχία της παράστασης τον καθιέρωσε ως πρωταγωνιστή στη Λυρική. Το 1956-1957 τον προσκλήθηκε από την Κρατική Όπερα της Βιέννης και τραγούδησε "Μπάλο ιν Μάσκερο" με διευθυντή ορχήστρας τον Δημήτρη Μητρόπουλο. Στη συνέχεια τραγούδησε, μεταξύ άλλων, στη Μετροπόλιταν Όπερα της Νέας Υόρκης, την Όπερα του Βερολίνου και στο Κόβεντ Γκάρντεν του Λονδίνου.\nΣταθμός στη σταδιοδρομία του υπήρξε το 1964, το Γκλάιντμπορν στην Αγγλία. Η ερμηνεία του Πασχάλη στο ρόλο του Μάκβεθ του Βέρντι ήταν πραγματικά εκπληκτική. Διθυραμβικές οι κριτικές με τίτλους όπως «Κώστας Πασχάλης, Μια αποκάλυψη» που συνοδευόταν από πραγματικά διθυραμβικά σχόλια. Η μία κριτική προσπαθούσε να ξεπεράσει την άλλη σε εγκώμια, αποτυπώνοντας έτσι οι κριτές τον άκρατο ενθουσιασμό τους για τον καλλιτέχνη αυτόν που κατάφερε μάλιστα να επισκιάσει ακόμη κι αυτή τη Λαίδη Μακβεθ που φαίνεται να ήταν συνήθως το κυρίαρχο πρόσωπο στην όπερα αυτή. Το παράξενο με το ανέβασμα αυτού του Μάκβεθ, αναφέρεται σε μια κριτική, ήταν ότι η ερμηνεία του Πασχάλη πρόβαλε τελικά την τραγική μορφή του Μάκβεθ κι όχι της γυναίκας του, της Λαίδης Μάκβεθ που συνήθως είναι αυτή που αρπάζει το θρίαμβο κάτω από τη μύτη του ανδρός της.\nΗ επιτυχία του Γκλάιντμπορν άνοιξε πλέον στον Κώστα Πασχάλη τις μεγαλύτερες πόρτες του λυρικού θεάτρου, στη διεθνή σκηνή.\nΗ Daily Telegraf έγραφε: «Υποστηρίζεται ότι στον Μάκβεθ του Βέρντι πιο ζωντανή έμφαση έχει δοθεί στη λαίδη Μάκβεθ από ότι στον κύριο ήρωα του Σαίξπηρ. Το αληθινό ισοζύγιο περισσότερο από ποτέ επανορθώθηκε από την εξαιρετική εκτέλεση του Κώστα Πασχάλη. Μονοπώλησε την προσοχή του κοινού τραγουδώντας με έκφραση κι ερμηνεύοντας το ρόλο του με βαθύτατη κατανόηση, αποδείχνοντας πόσο η μουσική του Βέρντι προσθέτει στη δημιουργία του Σαίξπηρ».\nΚαι η Daily Express: «Το Γκλάιντμπορν έφθασε ως το ύψος του αστεριού του Σαίξπηρ και πραγματοποίησε μια από τις ωραιότερες μoυσικές προσφορές στα 400 χρόνια του Βάρδου. Το 23ο φεστιβάλ του Γκλάιντμπορν άνοιξε μ’ ένα εντυπωσιακό ανέβασμα του Μάκβεθ και στέφθηκε από μια καταπληκτική εκτέλεση του κύριου ρόλου από τον Κώστα Πασχάλη που απέδωσε την πτώση του Σκώτου Βασιλιά με εξαιρετικό ταλέντο».\nΒραβεύτηκε από την Ακαδημία Αθηνών και το Υπουργείο Πολιτισμού της Αυστρίας, ενώ στις 27/1/03 το Πανεπιστήμιο Αθηνών, μετά από πρόταση του Tμήματος Θεατρικών Σπουδών, αναγορεύθηκε σ’ αυτόν τον ύψιστο ακαδημαϊκό τίτλο, αυτόν του επιτίμου διδάκτορος.\nΠέθανε στις 10 Φεβρουαρίου 2007.